Press Online :: Muzika :: Dojče vele: Niš u vreme Nišvila liči na svetsku prestonicu\nNiš može da bude ponosan najmanje na dve stvari - na merak i na Nišvil. Merak nema cenu, ali ni džez-festival nije jeftin za organizaciju, međutim novac nije presudan i festival praktično kupi svakoga ko jednom dođe, piše "Dojče Vele".\n"Nišvil", najambiciozniji do sada sa 130 koncerata na 12 bina, 700 muzičara, 16 pozorišnih predstava, 100 filmova, 20 akademskih slikara i vajara, 20 strip crtača, počeo je sinoć kada je Biseri Veletanlić uručena nagrada za životno delo, a Peti Ostin proslavila 100 godina od rođenja legendarne Ele Ficdžerald.\nNastupili su i britanski kantautor Toni Momrel, američki gitarista Mark Štern, "Rock Symphony" iz Bitolja, "Nišvil Tango Big Band", sastavljen specijalno za ovu priliku.\n"Dojče Vele" u svom članku posvećenom niškom džez festivalu ističe da je kraj druge nedelje avgusta u Nišu rezervisan za džez i da je to vreme kada je svaki Nišlija ponosan na svoj grad, jer on tada liči na evropske i svetske prestonice.\n"Nije važno da li su pasionirani ljubitelji džeza ili srodne muzike, važna je festivalska atmosfera, kao i čitav niz drugih sadržaja za svačiji ukus, a sve u prijatnom ambijentu niške tvrđave", piše DW i skreće pažnju da "Nišvil" svake godine bije bitku za opstanak i to, kako navode, iz dva razloga, jer je privatni festival i promoviše umetničku muziku.\n"Festival je kockarski ovisnik i ne može da opstane ako ne posegne za svojim porokom, a taj porok se ogleda u tome da u januaru potpisuje međunarodne ugovore sa svim izvođačima. Obavezuje se da će isplatiti enormne sume novca, a nema obezbeđen ni dinar u budžetu i onda se nada kao i svaki kockar da će ga poslužiti sreća, da će u foto-finišu proći i da će obezbediti sredstva. Ta kockarska sreća nas je svih ovih godina služila, ali po teoriji verovatnoće uvek može da se desi da dođe do nepredviđenih okolnosti", kaže za DW direktor festivala Ivan Blagojević.\nPomaže im, kako ističe Blagojević, "hazarderski smisao i minimum mazohizma" i podvlači da Ministarstvo kulture za "Nišvil" odvaja 2,4 miliona dinara, što je četiri odsto ukupnog budžeta festivala.\nMinistarstvo omladine je ove godine odbilo da finansira volonterski program "Nišvila", iako je prethodnih godina davalo između 500.000 i milion dinara za 300 volontera iz Srbije, regiona i sveta koji praktično iznesu ceo festival.\nMinistarstvo turizma još uvek pomaže "Nišvil" sa četiri miliona dinara, ali, poređenja radi, Saboru trubača u Guči daje osam miliona, a novosadskom festivalu "Egzit" čak 35 miliona dinara, navodi DW.\n"Nišvil je umetnički festival i normalno je da očekujemo podršku države. Mi vodimo mitsku borbu sa neukusom i nekulturom i to je zajednički interes i naš i države. Čini mi se da smo mi na zadnjoj liniji odbrane od neukusa i rijalitija, svega onoga što gledamo na TV-u. Mi takođe generišemo značajna sredstva i gradu i državi kroz prihode koje jedna ovako velika manifestacija obezbeđuje", rekao je Blagojević.\nDa novac nije presudan i da festival praktično kupi svakoga ko jednom dođe, pokazuje i primer poznate holandske saksofonistkinje Kendi Dalfer koja će ove godine četvrti put svirati na "Nišvilu", a postala je i počasna građanka Niša.\n"Nišvil volim zbog publike, puna je entuzijazma i zabavna je. Festival je na otvorenom, u predivnom ambijentu, a ja volim leti da sviram na otvorenom. Uvek je odlično vreme. Obično su na džez-festivalima svi ozbiljni, a na Nišvilu đuskaju. Nišvil je jedan od mojih omiljenih festivala. Ove godine su mi ponudili manje novca za dolazak nego pre, ali sam svejedno pristala jer volim taj festival i to mesto", rekla je Dalfer za DW.\nI domaći izvođači vole "Nišvil" bez obzira na visinu honorara, pa su mnogi od njih učestvovali više puta.\n"Del arno bend" će ove godine nastupiti odmah nakon Alfa Blondija koga zovu "afrički Bob Marli", a pevač Jovan Matić kaže da su veoma počastvovani pozivom na festival iako nisu direktno vezani za džez-muziku.\n"I za Niš i za našu zemlju veoma je značajno što postoji jedna ovakva manifestacija, jer je privukla mnoge velikane iz sveta muzike. Ono što Nišvil razlikuje od ostalih festivala u regionu, jeste da ima obim i veličinu najvećih muzičkih smotri, ali, za razliku od njih, nije fokusiran na komercijalnu muziku, već na kvalitet - i džeza i svih srodnih žanrova", istakao je Matić.\nOn je ove godine sa svojim bendom svirao i na "Egzitu" i primećuje da je to "etablirana, ogromna mašinerija koja sabira velika komercijalna imena i ima široku inostranu publiku, ali i podršku, kako Vojvodine, tako i Srbije, jer je postao nacionalni brend".\n"Nišvil je nešto što nosi sasvim jedinstven ''miris i ukus'' našeg juga i kao takav bi trebalo da postoji i da uživa našu podršku. Ponosni smo što je Niš doživeo da takve svetske muzičke veličine hodaju njegovim ulicama i nastupaju na njegovim binama. Sve i da se finansira iz kosmičkih čestica, trebalo bi svim srcem podržati njegov opstanak i razvoj, jer je istinski opredeljen da podržava kvalitetnu muziku bez kompromisa, i to u eri kad je mnogima lakše da postave dva gramofona i dovedu di-džeja", ocenio je Matić.\nDW podseća i da se "Nišvil" našao među top 10 evropskih festivala, da ga je prošle godine posetilo 170.000 ljudi i navodi da se ove očekuje 200.000.


Izrael zabranjuje Čomskom ulazak u zemlju | Autonomija\nIzrael zabranjuje Čomskom ulazak u zemlju\nIzraelske vlasti saopštile su danas da je američkom filozofu Noamu Čomsku (Chomsky), koji je poznat kao oštar kritičar izraelske politike, zabranjen ulazak u tu zemlju\n16. maja 2010\nIzraelske vlasti saopštile su danas da je američkom filozofu Noamu Čomsku (Chomsky), koji je poznat kao oštar kritičar izraelske politike, zabranjen ulazak u tu zemlju.\nMinistarstvo unutrašnjih poslova Izraela saopštilo je da je Čomskom uskraćeno gostoprimstvo iz više razloga, ali se ne navodi koji su to razlozi.\nČomski je trebalo da održi predavanje na Univerzitetu Bir Zeit na Zapadnoj obali.\nIzraelske vlasti navode da ipak razmatraju mogućnost da se Čomskom omogući ulazak samo na Zapadnu obalu.\nČomski je, komentarišući odluku izraelskih vlasti, jordanskom Kanalu 10 izjavio da je i ranije često gostovao na izraelskim univerzitetima.\nOn je inače poznat i po tome što je posle rata u Gazi 2009. godine izjavio da su „oni koji podržavaju Izrael u stvarnosti oni koji podržavaju njegovu moralnu degeneraciju“.


Šesta sednica IPARD Odbora za\nŠesta sednica Odbora za praćenje sprovođenja IPARD II programa (IPARD Odbor za praćenje), kojim predsedava ministar poljoprivrede, šumarstva i vodoprivrede Branislav Nedimović održaće se u četvrtak, 28. novembra 2019. godine, s početkom u 10 časova u Vrdniku.\nNa Šestoj sednici IPARD Odbora za praćenje, članovi će razmatrati ostvarene rezultate i stanje u sprovođenju IPARD podsticaja. U fokusu sednice će biti akreditacija novih mera u narednom periodu, kao i predstavljanje Akcionog plana za tehničku pomoć za 2020 godinu i sprovedene promotivne aktivnosti u cilju podizanja svesti potencijalnih i postojećih IPRAD korisnika.\nRepublika Srbija sprovodi IPARD II program od decembra 2017. godine. Do sada je objavljeno sedam javnih poziva, realizovane su prve investicije podržane sredstvima Evropske unije, a novi traktori su se našli na gazdinstvima srpskih poljoprivrednika.


Seničić: Cene u Grčkoj na nivou 2019. godine - Novosti - Turistički svet\nDirektor Nacionalne asocijacije turističkih agencija Srbije (JUTA) Aleksandar Seničić objašnjava da se u Grčku može ući sa sertifikatom o vakcinaciji, bez obzira o kojoj vakcini se radi, ili negativnim PSR testom ne starijim od 72 sata i PLF formularom.\n- Ovaj formular se onlajn popunjava 24 sata pre polaska na put i šalje elektronski, a unose se osnovni podaci o putniku, mestu boravka u Grčkoj i slično. Kada se formular pošalje dobije se QR kod koji treba da se ima uz sebe ili na telefonu ili odštampan, kako biste brže i lakše prešli granicu - navodi za Tanjug Seničić.\nBudući da u Grčkoj još važe restrikcije i da praktično danas počinje lagano popuštanje mera, otvaranje bašta, kafića i slično, kretanje je ograničeno i ne može se napuštati grad ili opština u kojoj se boravi.\nPrema njegovim rečima, ovo je zapravo samo priprema za otvaranje turističke sezone, koja je i najavljena i više omogućava ljudima koji u Grčkoj imaju nekretnine da ih konačno obiđu ili onima koji iz poslovnih razloga treba da putuju u ovu zemlju, nego samim turistima.\nU međuvremenu, tačnije od 14. maja, očekuje se da najveći deo mera u Grčkoj bude popušten i da krenu da rade hoteli, restorani, kao i da naši građani u Grčku ulaze najbržom trasom preko Severne Makedonije i prelaza Evzoni.\n- Do tada se očekuje da na snagu stupi i deo Sporazuma sa Grčkom koji predviđa da naši građani u ovu zemlju mogu ući osim sa PCR testom ili sertifikatom o vakcinaciji, i uz negativan antigenski test koji je znatno jeftiniji - kaže Seničić.\nNa pitanje kada se može očekivati potpisivanje ovog Sporazuma sa Grčkom, on kaže da je koliko je njemu poznato grčka Vlada odobrila tu vrstu sporazuma što dokazuje priznavanje sertifikata o vakcinaciji koje je danas stupilo na snagu.\n- Najvažniji deo sporazuma je da se prihvataju sertifikati sa bilo kojom vakcinom i to je već prihvaćeno. Ostali su uslovi za decu, jer u ovom trenutku deca do 10 godina ne moraju da imaju test, a nadamo se da će ta granica biti povećana na 12 ili 14 godina - kaže on.\nNavodi da je i antigenski test deo sporazuma i da se nada da će tako i biti, jer Evropska komisija u svojim poslednjim dokumentima preporučuje ovaj test, čak i serološki koji pokazuje da neko ima antitela.\nKada je reč o prodaji aranžmana za Grčku i njihovim cenama, sagovornik Tanjuga navodi da je odmah posle posete Srbiji grčkog ministra turizma krenulo pojačano interesovanje putnika, pre svega onih koji imaju tzv. zamenska putovanja ali i novih.\n- Cene su na nivou onih iz 2019. Nije bilo značajnijih povećanja, već pre smanjenja cena kada govorimo o predsezoni u maju i junu i kraju sezone odnosno kraju avgusta i septembru - kaže Seničić.\nNavodi da je za one koji planiraju da idu, a znaju kada mogu da putuju, sada pravi trenutak da rezervišu aranžman.\nUtorak , 20.04.2021. 18:13h\nKonacno lepe vesti,cim se steknu uslovi u cars4rent iznajmljujem vozilo i sa porodicom u Grcku na more.Dosta nam je vise ovog skrivanja, da se opustimo malo.


Lokalni sport - Sreda 19.12.2012 - 09:05\nIgor Mladenović, predsednik Sportskog Saveza Grada Vranja, smatra da od smanjenja broja zaposlenih neće biti ništa i da neko namerno pušta glasine kako bi uznemirio zaposlene u SS.\n- Kako ja kao predsednik Sportskog Saveza ne znam da će biti smanjenja radne snage, a drugi to znaju? – pita se Mladenović.\n- Pojedinci su sebi mnogo dopustili, ali oni se kao uvek na kraju sami razotkriju. Ako su to ljudi koji rade u Sportskom savezu, takvima kod nas nije mesto - kaže on.\nPodsećanja radi, na osnovu naših saznanja iz izvora bliskih gradonačelniku Zoranu Antiću, broj zaposlenih u Sportskom savezu, od 40-tak koliko ih sada ima, trebalo bi da se smanji na devet.\n- SS Vranja će najzad dobiti broj zaposlenih prema nekim merilima koji vladaju u ostalim gradovima po Srbiji. Mada, u Beogradu ima pet stalno zaposlenih, negde nijedan jer su radna mesta volonterska.\nIpak, limit za broj zapsolenih je devet, a to Antić nije poštovao kao dugogodišnji predsednik Sportskog saveza – naveo je naš sagovornik.\nTom prilikom on je izjavio, da je suština smanjenja broja zaposlenih u Sportskom savezu da se izbegnu prepucavanja između koalicionih partnera u gradskoj vlasti, ali i da se prikaže u javnosti da se sa prošlošću raskrstilo, s obzirom da je vranjski savez godinama prikazivan od pojedinaca kao leglo korupcije i pranja novca iz budžeta.\nPovodom izjave Igora Mladenovića, predsednika Sportskog Saveza Grada Vranja da su to špekulacije i neistine koje se plasiraju od pojedinaca, naš sagovornik ima svoje viđenje.\n- Problem je u glavi Mladenovića koji još nije obavešten da je postavljen da bude predsednik Sportskog Saveza, zbog svoje nespremnosti da odgovori toj funkciji, a što odgovara glavnim igačima, pre svega gradonačelniku Antiću.\nNije valjda mislio ili još uvek misli da je Antić digao ruke od ustanove u kojoj kada bi bilo političke volje da se pročešlja poslovanje od 2002. godine, pa naovamo.\nKo zna šta bi isplivalo na površinu, posebno od 2006. godine i famoznih godišnjih izveštaja FK Dinamo, raznih drugih klubova, pa i samog Sportskog Saveza – kaže sagovornik iz SO Vranje, blizak gradonačelniku Antiću.


Pronevjerila novac na Univerzitetu u Banjaluci, policija nema pojma!?\nSubota, 28.09.2019., 20:05 Subota, 28.09.2019., 20:05\nRektorat banjalučkog Univerziteta uveliko trese afera oko pronevjere oko 75 000 KM, a čici je glavni vinovnik M.R, zaposlena u Službi za finansije, računovodstvo i materijalne poslove.\nKako piše Glas Srpske, sumnja se da je M. R. duži vremenski period skidala sredstva sa računa organizacionih jedinica Univerziteta. Kako tvrdi izvor iz Rektorata Univerziteta u Banjaluci, najviše su oštećeni Prirodno-matematički fakultet i Akademija umjetnosti, jer je M. R. sa računa Rektorata na svoj račun preusmjerila novac namijenjen tim visokoškolskim ustanovama.\n– Posebno interesantno je to što cijeli Univerzitet bruji o pronevjeri, a o cijelom slučaju nije obaviještena policija, iako je riječ o velikom iznosu. Čak se govori da je nesavjesna službenica u dva navrata vraćala novac i to sume od po dvadesetak hiljada maraka, kao i da ukoliko vrati sav novac, neće uopšte biti obaviještena policija – tvrdi izvor.\nPortparol Univerziteta u Banjaluci Dario Stanković potvrdio je da je bilo zloupotreba, ali nije bio mnogo rječit kada su u pitanju konkretni detalji afere i imena odgovornih.\n– Odmah po saznanjima dobijenim od nadležnih službi Univerziteta u Banjaluci da je radnica Rektorata osumnjičena da je zloupotrijebila finansijska sredstva Univerziteta pokrenut je postupak u skladu sa odredbama Pravilnika o materijalnoj i disciplinskoj odgovornosti radnika. Nakon saslušanja radnika, Univerzitet u Banjaluci će preduzeti sve mjere i pokrenuti postupak za utvrđivanje disciplinske i eventualne krivične odgovornosti, kao i nadoknade materijalne štete – naveo je Stanković.\n– Najoštrije demantujemo navode objavljene u pojedinim medijima u kojima se navodi da je neko od rukovodstva Univerziteta pokušao da zataška ovaj slučaj. Upravo obrnuto navodima, predmetna inicijativa podnesena je odmah po saznanju od strane rektora Radoslava Gajanina i finansijskog direktora Univerziteta Duška Lazića – rekao je Stanković.\n– Policijska uprava Banjaluka, kao ni Uprava kriminalističke policije MUP-a RS, nisu obaviještene ni o kakvim finansijskim zloupotrebama na banjalučkom Univerzitetu – rečeno je za Glas Srpske iz MUP-a RS.


24 Socijalna preduzeća i zadruge širom BiH dobile finansijsku podršku - Fondacija lokalne demokratije\nSocijalno poduzetništvo je nova grana privrede koja pruža velike mogućnosti za smanjenje nezaposlenosti i društvene nejednakosti u Bosni i Hercegovini. Razvoj ove vrste poduzetništva inicirale su nevladine organizacije, formirajući socijalna preduzeća kojima profit nije cilj, nego rad i društveni angažman u korist njihovih lokalnih zajednica, poput zapošljavanja marginaliziranih grupa, unapređenja životne sredine, socijalne i zdravstvene zaštite, te kulturnog života građana.\nProjekat „Doprinos organizacija civilnog društva razvoju socijalnog poduzetništva“, kojeg uz finansijsku podršku Evropske unije realizuju „Fondacija lokalne demokratije“ iz Sarajeva i Fondacija „Lara“ iz Bijeljine, upravo ima za cilj kreiranje stimulativnog okruženja za razvoj socijalnog poduzetništva u BiH. Kako kroz uspostavu pravnog okvira za razvoj socijalnog poduzetništva u BIH i umrežavanje i jačanje kapaciteta organizacija civilnog društva i socijalnih poduzeća, tako i kroz finansijsku podršku socijalnim preduzećima i zadrugama, kako bi mogli aktivno učestvovati u kreiranju politika, zagovaranju i promociji socijalnog poduzetništva.\nS tim u vezi, u Sarajevu su 6. jula u okviru ovog projekta potpisani ugovori o finansijskoj podršci sa 24 socijalna preduzeća i socijalne zadruge iz BiH koje su učestvovale na javnom pozivu. Ova finansijska sredstva će biti utrošena za unapređenje kapaciteta socijalnih preduzeća ,očuvanje postojećih i otvaranje novih radnih mjesta za predstavnike ranjivih kategorija.\n„Projekat je postigao veliki napredaku oblasti zakonodavnog okvira za razvoj socijalnog poduzetništva u BiH.Nacrt Zakona o društvenom preduzetništvu Republike Srpske prošao je procedure usvajanja Vlade i Narodne skupštine i trenutno je u procesu javne rasprave koja će trajati 60 dana.Nacrt Zakona o društvenom preduzetništvu Brčko Distrikta je također u procesu usvajanja,dok je u Federaciji Zakon o socijalnom poduzetništvu u fazi izrade. Predloženi zakoni su stimulativni za buduće poslodavce, a u isto vrijeme uzete su u obzir potrebe marginaliziranih grupa i lokalnih zajednica“, naglasila je Amra Hadžić,koordinatorica projekta u Fondaciji lokalne demokratije.\nNadira Škaljić iz preduzeća STITCH 22, koje je jedan od primjera uspješnog izvozno orijentisanog socijalnog preduzeća, istakla je neophodnost donošenja adekvatnog zakonskog okvira koji bi omogućio određene olakšice ili druge oblike podrške za te vrste preduzeća, kako kroz smanjenje poreske stope, ukidanja carina na uvoz repromaterijala i slično, kako uspješno započeti biznis i ne bi ubrzo i propali.\n„Finansijska podrška koju je dobila naša Zadruga je došla u pravom momentu.Zbog pandemije otežan nam je rad i ova sredstva ćemo uložiti u oporavak Zadruge i zapošljavanje još jedne žene,žrtve nasilja u porodici.“ izjavila je Svetlana Rašević-Sarić, direktorica „Ženske zadruge“ iz Bijeljine.


Zvezda podržala borbu protiv neregularnosti: Igramo časno, tražimo izbore u FSS - BIGportal.ba\n6 Maja, 2021 6 Maja, 2021 0169\nFudbalski klub Crvena zvezda podržala je borbu protiv neregularnosti u srpskom fudbalu.\n“Crvena zvezda totalno dominira srpskim fudbalom i ne obraćamo pažnju protiv koga igramo. Ako neko treba da se zabrine nad rečima predsednika Aleksandra Vučića to sigurno nije naš klub”, poručili su iz redova srpskog šampiona\n“Pobeđujemo svakoga i ruššimo sve rekorde, igramo časno i pošteno, dopadljivo za oko, našši navijači su u eforiji, ponosni su na svoju Crvenu zvezdu, najbolju u ovom veku. A da situacija nije dobra, to se vidi golim okom. Ali to je pitanje za FSS, i zato će Crvena zvezda od septembra zahtevati izbore u fudbalskoj Srbiji na svim nivoima”, rečeno je Tanjugu iz Zvezde na pitanje da prokomentarišu najavu predsednika Vučića da će svi koji rade protivzakonito u srpskom fudbalu biti uhapšeni.\n“Kao najveći klub na ovim prostorima, klub koji je simbol Srbije, klub koji je drušštveno odgovoran, imamo obavezu da preuzmemo odgovornost za sve što se dešava u srpskom sportu. Apsolutno podržavamo pročišćavanje svega neregularnog u srpskom fudbalu i istrajacemo na tom putu”, poručuju iz Zvezde.


Srbija napredovala za četiri mesta na Duing biznis listi | EurActiv Serbia\nSrbija napredovala za četiri mesta na Duing biznis listi\nSrbija je na novoj listi Svetske banke "Duing biznis 2020" (Doing Business) po lakoći poslovanja popravila poziciju za četiri mesta i sa 48. popela se na 44. mesto među 190 zemalja, rečeno je na godišnjoj konferenciji u Beogradu na kojoj je izveštaj globalnog kreditora zvanično predstavljen. Srbija je u grupi 42 zemlje koje su napredovale u tri i više oblasti, i tako ostvarile najveće reformske pomake.\nMinistarka građevinarstva, saobraćaja i infrastrukture Srbije Zorana Mihajlović rekla je da se Srbija već nekoliko godina na toj listi ne takmiči s prosečnim, već s najuspešnijim zemljama sveta.\n"Svako pomeranje na ovoj listi utoliko je važnije jer znači da smo iza sebe ostavili zemlje koje već imaju dobro poslovno okruženje", rekla je 24. oktobra Mihajlović koja je i predsednica Zajedničke grupe za unapređenje pozicije Srbija na rang listi Svetske banke.\nDodala je da deveto mesto na svetu po građevinskim dozvolama i 44. u ukupnom plasmanu, obavezuje da se reforme u Srbiji sprovode još efikasnije.\n"Nema mesta euforiji, moja ambicija je da budemo u 'top deset' na svetu i od ponedeljka pravimo akcioni plan", najavila je Mihajlović.\nIstakla je da treba napraviti pregledne, jasne uslove za funkcionisanje privrede koja bi "vukla Srbiju napred" i najavila bolje rezultate za 2020.\nAmbasadorka Velike Britanija Šan Meklaud rekla je da "želi još jače odnose" svoje države i Srbije, "orijentisane ka budućnosti" i da pomogne da britanske firme dođu na srpsko tržište.\nPo njenim rečima, ključ za privlačenje investitora su dobro poslovno okruženje i vladavina prava.\n"Velika Britanija je godinama među deset najbolje plasiranih zemalja na listi 'Duing biznis' i želim da podelimo iskustvo i pomognemo da se privreda Srbije modernizuje i da gradite sigurnu budućnost", rekla je Meklaud.\nDodala je da je vlada Britanije najveći donator za uvođenje elektronske uprave i da želi da pomogne u uvođenju digitalizacije u Srbiji.\nAmbasadorka je ispričala da je "pre neki dan vozila auto marke 'jaguar' s pogonom na električnu energiju, što znači da Srbija gradi puteve za električna vozila i povezuje se s regionom".\nTomas Lubek, regionalni menadžer za Srednju i Istočnu Evropu Međunarodne finansijske korporacije (IFC), članice Svetske banke, rekao je da je Srbija ostvarila napredak radom, a ne promenom metodologije za merenje napretka.\n"U fokusu treba da budu javne nabavke", rekao je Lubek.\nSrbija je u grupi 42 zemlje koje su napredovale u tri i više oblasti, i tako ostvarile najveće reformske pomake.\nNa listi su ispred Srbije Severna Makedonija - na 17. mestu, i Slovenija - na 37. mestu, a ostale države proizašle iz Jugoslavije su plasirane slabije nego Srbija - Crna Gora je na 50. a Hrvatska na 51. mestu.\nPo izdavanju građevinskih dozvola, Srbija je najkonkurentnija među njima, i na devetom mestu je na svetu, čemu je doprinelo smanjenje cene te procedure za 18%.\nU odnosu na prethodni izveštaj, Srbija je najviše napredovala - sa 83. na 37. poziciju, po zaštiti prava manjinskih akcionara, zahvaljujući izmenama Zakona o privrednim društvima kojima su unapređeni transparentnost, kontrola i pristup manjinskih vlasnika bitnim informacijama o poslovanju firme.\nBoljoj poziciji Srbije doprinelo je i pomeranje za deset mesta u oblasti priključaka na elektromerežu, sa 104. na 94. mesto.\nNajslabiji rezultat Srbije je u kategoriji pokretanja poslovanja gde je pala sa 40. mesta na 73. zbog uvođenja nove administrativne procedure za prijavu stvarnih vlasnika preduzeća radi sprečavanja pranja novca.\nNacionalna alijansa za lokalni ekonomski razvoj (NALED) je ukazivala da taj postupak ne treba razdvajati od postupka registracije firme.\nNa skupu koji je organizovao NALED u saradnji s britanskom ambasadom i Svetskom bankom, istaknuto je da prioriteti u reformama treba da budu smanjenje poreskog opterećenja rada, veća dostupnost planskim dokumentima, efikasnija dostava rešenja o upisu u katastar, ukidanje poreskih prijava za porez na imovinu, prenos apsolutnih prava i poklon, razvoj elektronskih srervisa za prijavu i plaćanje poreskih i neporeskih nameta, kao i smanjnje troškova i vremena stečaja.\nDok je Svetska banka pozitivno ocenila unapređenje brzine povraćaja poreza na dodatu vrednost (PDV), njeno priznanje je izostalo za uvođenje elektronske prijave i plaćanja poreza i firmarine.\nU svetu je po lakoći poslovanja prvorangiran Novi Zeland, a iza njega su Singapur i Hong Kong.\nFoto: Beta/MSGI Srbije/Mileta Mircetic\npovezivanje na elektromrežu\nIndeks vladavine prava: Srbija najlošiju ocenu dobila za uticaj vlasti na krivično-pravni sistem\nKristofer Hil nominovan za ambasadora SAD u Srbiji\nZvaničnik EU: Dijalog, a ne jednostrani i neusaglašeni potezi vlasti na Kosovu\nVarheji kaže da EU prateći vladavinu prava, prati i eksproprijaciju u Srbiji


Analiza: Zašto svi žele nemačko ministarstvo finansija? – Televizija srpske dijaspore\nI liberal Kristijan Lindner i političar Zelenih, Robert Habek, žele fotelju ministra finansija u mogućoj koalicionoj Vladi socijaldemokrata, Zelenih i liberala. Zašto je bitna nadležnost za budžetski novac?\n“Novac nije sve, ali je bez novca sve ništa”, kaže zeleni političar, Sven Gigold. U četvrtak (21. oktobra), zvanično su počeli koalicioni pregovori, a o položajima i ministarskim foteljama će se razgovarati na kraju. Međutim, nije samo političarima Zelenih važno da preuzmu resor finansija. I šef liberala, Kristijan Lindner, zainteresovan je za to mesto.\n“To je najuticajniji položaj, posle kancelarovog”, kaže politikolog iz Trira, Uve Jun.\nOn objašnjava da je razlog to što ministar finansija predlaže budžet, a “političko oblikovanje je tesno povezano sa finansijskim resursima”. Pa da – “bez novca, sve je ništa”.\nOgromno zdanje Ministarstva u Berlinu, sa 2000 zaposlenih, ima odeljenja za svako drugo ministarstvo – u žargonu ih nazivaju “referatima-ogledalima”, jer se u njima ogledaju potrebe drugih ministarstava, s kojima Ministarstvo finansija razrađuje budżet. Uve Jun kaže da su oba ministra finansija u poslednjih 12 godina, demohrišćanin Volfgang Šojble i socijaldemokrata i verovatno budući premier, Olaf Šolc, iskoristili svoj “značajni uticaj”.\nMinistar finansija ima pravo veta, koje u Vladi može da upotrebi protiv bilo kog drugog ministra. To je “tup mač”, kaže bivši socijaldemokratski ministar finansija, Hans Ajhel, jer je u ponovnom odlučivanju za usvajanje budžeta nekog ministarstva dovoljna prosta većina. Ako onda ministar finansija ne sprovede to što je naumio, onda on izlazi iz svega slabiji, a ne jači.\nPolitikolog Jun kaže da Vlada koja poteže veto, samoj sebi ne čini uslugu: “Ima više smisla da se izgradi uzajamno poverenje i da se traže rešenja u koalicionom odboru”. U tom odboru su zastupljeni lideri svih koalicionih partija.\nPolitikolog Jun kaže da su do pre nekoliko godina manje koalicione stranke rado preuzimale Ministarstvo inostranih poslova, ali je to ministarstvo izgubilo uticaj: “Evropska politika je sada suštinski smeštena u kancelarovo sedište”.\nU prethodnoj Vladi, socijaldemokrate su insistirali na tome da im pripadne ovaj resor. Raniji ministar Ajhel naziva Ministarstvo finansija “stvarno Evropsko ministartsvo”: “Nijedna grupa u Evropi nije tako moćna kao ECOFIN – Savet ministara finansija i ekonomije EU”.\nUz to ide i evrogrupa, koja upravlja monetarnom unijom. Na globalnom planu je važna i grupa G20, gdje se od 1999. godine okupljaju ministri finansija i šefovi nacionalnih banaka.\nPolitikolog Jun se slaže, navodeći primer ministra finansija Volfganga Šojblea, koji je stalno insistirao da se svi pridržavaju pakta monetarne stabilnosti, kao i Olafa Šolca, koji je upotrebio svoj uticaj na evropskom nivou u doba pandemijske krize.\nHans Ajhel kaže da su pet prethodnih ministara finansija, pre preuzimanja tog ministarstva, bili na čelu velikih institucija, četiri su bili premijeri nemačkih pokrajina, a Šojble je pre toga vodio Ministarstvo odbrane. Za taj posao ne mora čovek da bude specijalista: “Dobri stručnjaci su svi u ministarstvu”, kaže on i dodaje da ministar stručnjake mora da vodi ka dobrim odlukama.\nUve Jun smatra da je za ministra dobro da poznaje finansijsko-političke aspekte posla i da ima iskustva u upravljanju. Upravo to iskustvo je “kod gospodina Lindnera veoma slabo izraženo”.\nPolitikolog Jun, koji se bavi partijama, razume da se Zeleni pitaju, da li se politički ciljevi u zaštiti klime mogu postići ako Lindner postane ministar finansija.\nLiberali više misle na tržišne instrumente i stimulacije tehnoloških rešenja, dok Zeleni više polažu na državnu regulativu i direktne državne subvencije. Liberalima je ovo ministarstvo posebno važno, jer su finansijska i ekonomska politika jezgro njihove ukupne politike. Kad su poslednji put bili na vlasti u nekoj koaliciji (od 2009. do 2013. godine), odrekli su se tog resora, a na sledećim izborima nisu ni ušli u Bundestag.\nDa li bi spor oko Ministarstva finansija mogao dovesti do neuspeha koalicionih razgovora?\nPolitikolog iz Trira ne računa s tim. Socijaldemokrate, liberali i Zeleni su obećali javnosti da će sastaviti koaliciju koja će zemlju odvesti u budućnost, govoreći o poverenju i velikoj spremnosti za to. Jun objašnjava da bi, ukoliko formiranje koalicione Vlade ne uspe, “svi koji su učestvovali u tome izgubili obraz”.\nministarstvo finansijeNemačkesvi železasto\nU danu derbija – Real slavio u Barsi, Liverpul ”zgazio” Junajted na Trafordu!\nZa isporuke gasa se čeka dozvola Nemačke


Rikardo Sa Pinto - Blic Sport\nOlimpijakos oterao bivšeg Zvezdinog trenera sa klupe Atromitosa\nNekadašnji trener Crvene zvezde Portugalac Rikardo Sa Pinto podneo je ostavku na mesto šefa stručnog štaba Atromitosa, saopšteno je na sajtu grčkog kluba.\nBivši trener Zvezde na klupi Atromitosa\nBivši trener Crvene zvezde Rikardo Sa Pinto karijeru će nastaviti na klupi Atromitosa, potvrdio je grčki prvoligaš na svom sajtu.\nČović: Raspad Zvezde bio bi jednak nestanku Srbije, okrećemo se deci\nPotpredsednik Crvene zvezde Nebojša Čović rekao je da taj fudbalski klub ne krije svoje probleme, kao i da je najveći kapital u mladim igračima i da se više ne sme zaboraviti ni na jednog.\nSa Pinto podneo ostavku pred odlazak u Sloveniju!\nSa Pinto razgovarao sa mladim igračem Sportinga, Fokobo u Zvezdi?\nKako prenosi "Sport", prioritet Crvene zvezde u letnjem prelaznom roku biće štoperi, a trener Rikardo Sa Pinto mogao bi da privoli 19-godišnjeg Kamerunca Fabrisa Fokoba da dođe na Marakanu.\nZvezda: Licenca za sedam do osam dana, pružena podrška Rikardu Sa Pintu\nPredsednik sportskog društva Crvena zvezda Petar Škundrić rekao je da će pitanje licenciranja FK iz Ljutice Bogdana biti rešeno u narednih nedelju dana.\nSa Pinto: Sudija se šalio sa nama, svi su se smejali penalu koji je sviran Vojvodini\nTrener Crvene zvezde Rikardo Sa Pinto rekao je da je nezadovoljan suđenjem u utakmici u kojoj su njegovi fudbaleri izgubili u Novom Sadu od Vojvodine sa 3:0 u poslednjem kolu Superlige.\nSa Pintu: Igrači Zvezde su spori i ne znaju da pritisnu rivala, a navijači su kao Bokini!\nTrener Crvene zvezde Rikardo Sa Pintu otvoreno je govorio o nedostatku kvaliteta u Superligi, a nije poštedeo ni svoje igrače.\nSa Pintu: Malo sam znao o srpskom fudbalu, Zvezdine mečeve emotivno doživljavam\nTrener fudbalera Crvene zvezde Rikardo Sa Pintu rekao je da je jako malo znao o srpskom fudbalu kada je dolazio na Marakanu i istakao je da sve utakmice emotivno doživljava dok sedi na klupi.\nSa Pintu: Mogli smo i bolje, ali važna je pobeda\nTrener fudbalera Crvene zvezde Rikardo Sa Pintu rekao je da je zadovoljan pobedom nad BSK-om iz Borče, ali je priznao da je ekipa mogla bolje da odigra.\nSa Pintu: Imao sam ogromnu želju da pobedimo, ovakve navijače još nisam video!\nPosle pobede na debiju u Crvenoj zvezdi, Portugalac Sa Pinto pohvalio je igrače, ali i navijače kluba koji su najviše pomogli da crveno-beli dobiju Radnički sa 2:0.\nSa Pinto: Ne možemo igrati kao Barselona, ali igrači se trude da me shvate\nTokom petka bivši trener Crvene zvezde Aleksandar Janković potpisaće sporazumni raskid ugovora, čime će se stvoriti osnov da novi šef stručnog štaba kluba sa Marakane Rikardo Sa Pinto vodi tim na utakmici sa Radničkim 1923 u okviru 20. kola Jelen superlige u subotu od 18 časova. Portugalski stručnjak rekao je da navijači moraju biti strpljivi, jer to proces uigravanja zahteva.


Davos – Bankar.me\nJanuary 20, 2021 KONFERENCIJE, PLANETA, SVE VIJESTI 0\nPolitički čelnici Kine, Japana, Njemačke i drugih velikih ekonomija iduće će sedmice učestvovati na Svjetskom ekonomskom forumu, prvi put putem interneta, umjesto u švajcarskom zimovalištu Davosu, objavili su organizatori događaja.\nDecember 8, 2020 KONFERENCIJE, PLANETA, SVE VIJESTI 0\nSvjetski ekonomski forum biće održan u Singapuru u maju 2021. godine, a ne u Davosu, kao što je to do sada bio običaj, saopštili su organizatori navodeći kao razlog sanitarnu situaciju.\nSvjetski ekonomski forum biće održan u maju\nOctober 8, 2020 KONFERENCIJE, PLANETA, SVE VIJESTI 0\nSvjetski ekonomski forum objavio je da će samit Davos 2021, biti održan od 18. do 21. maja umjesto u januaru naredne godine, kako je bilo prethodnih godina.\nJanuary 21, 2020 Članci, MAKRO, PLANETA, SVE VIJESTI 0\nGeneralni direktori kompanija iz 83 zemlje sveta pokazuju na početku nove decenije rekordne nivoe pesimizma u pogledu globalne ekonomije.\nJanuary 21, 2020 KONFERENCIJE, PLANETA, SVE VIJESTI 0\nTri hiljade političkih, ekonomskih i tehnoloških lidera iz cijelog sveta okupilo se na Svjetskom ekonomskom forumu u Davosu, da razgovaraju o privredi, tehnologiji, ali pre svega o globalnom zagrijavanju, zbog čega je ovogodišnji skup dobio neformalni naziv „klimatski Davos“.\nJanuary 15, 2020 KONFERENCIJE, PLANETA, SVE VIJESTI 0\nU Davosu, švajcarskom gradiću na Alpama, naredne sedmice će biti održan jubilarni 50. Svjetski ekonomski forum koji okuplja ekonomsku, političku i društvenu elitu modernog svijeta\nJanuary 11, 2019 KONFERENCIJE, PLANETA, SVE VIJESTI 0\nAmerički predsjednik Donald Trump otkazao je u četvrtak učešće na ovogodišnjem Svjetskom ekonomskom forumu u Davosu koji će se održati od 21. do 25. januara. Poručio je da je odluku donio zbog djelimične blokade američke vlade.


Vašington Post jedan je od brojnih medija koji su na naslovnim stranama objavili priču o Dzil Kerol, dopisnici Christian Science Monitor-a koja je posle tri meseca zatočeništva kod iračkih pobunjenika puštena na slobodu. U tekstu pod nazivom «Kao da padate sa litice tri meseca», Post piše da se 28-godišnja Kerol iz dana u dan pitala da li će preživeti. Kada je puštena na slobodu, i dovedena u prostorije sunitske političke stranke, njena prva želja je bila da vidi poznata ica svojih kolega iz drugih zapadnih medija u Iraku.\nVašington Tajms prenosi vest da je Vrhovni sud Masačusetsa, jedine američke države koja je legalizovala homoseksuane brakove, podržao je svoj stari zakon iz 1913. godine kojim se parovima iz drugih delova Amerike sprečava da sklope brak u Masačusetsu ukoliko takav brak nije legalan u njihovoj državi. Guverner te države, Republikanac Mit Romni, pozdravio je tu odluku rečima – «Ne želimo da Masačusets postane Las Vegas homoseksualnih brakova». S druge strane, ulagač žalbe na zakon iz 1913. godine, Mark Pirsal iz Konektikata, presudu je nazvao «nelogičnom i razočaravajućom».\nDve decenije političkog i pravnog manevrisanja u vezi sa teorijom evolucije počelo je da utiče na nastavu u američkim javnim školama, a profesori biologije suočavaju se sa sve većim skepticizmom svojih mladih učenika u vezi sa nastankom čoveka, piše današnji Los Andjeles Tajms. Lojalni verziji koju slušaju u svojim crkvama, pojedini učenici pokušavaju da kreacionizam «uguraju» u učionice. Profesori, tako, odgovaraju na pitanja koja glase: «kako znamo da su fosili o kojima govorite pravi, i da te kosti nije neko podmetnuo?». Kao odgovor, američka Asocijacija za razvoj nauke počela je da distribuira materijale u kojima se objašnjavaju naučni principi evolucije, namenjene deci i mladima.


Osude terorističkih napada\nSvet Autor:N1 Beograd, Tanjug26. jun. 201522:01 > 22:02\nVisoki funkcioneri Evropske unije izrazili su ogorčenje zbog terorističkih napada u Tunisu, Kuvajtu i Francuskoj i obećali da će se Evropa jedinstveno suprotstaviti teroristima. Osude stižu i od čelnika OEBS-a.\n“Ovi napadi pokazuju da samo svi mete, Arapi, Evropljani, muslimani i nemuslimani, svi smo zajedno, na istoj strani, u istom čamcu. Razmenila sam poruke sa nekim od mojih prijatelja, ministara spoljnih poslova arapskog regiona“, kazala je visoka predstavnica EU za spoljnu politiku i bezbednost Federika Mogerini reagujući na terorističke napade.\n„Činjenica da su se napadi dogodili u istom danu u Evropi i arapskom svetu, paradoksalno dovodi do suprotnog efekta od onog koji su teroristi želeli. Umesto da nas podele, pokazuju nam veoma jasno da moramo biti jedinstveni. Tako će odgovor biti – više jedinstva, pokazaćemo jasno da nam treba savez civilizacija i da religija ni u kom slučaju ne može biti iskorišćena da nas podeli. Mi smo jedno, Islam takođe pripada i Evropi, kao što naše evropske vrednosti pripadaju i arapskom svetu“, dodala je ona.\nDačić, Zanijer i Kanerva osudili terorističke napade\nPredsedavajući Organizacije za evropsku bezbednost i saradnju (OEBS) Ivica Dačić i generalni sekretar te organizacije Lamberto Zanijer, kao i predsednik Parlamentarne skupštine OEBS Ilka Kanerva, osudili su terorističke napade u Tunisu i Francuskoj i naglasili potrebu za jedinstvom i solidarnošću.\nKanerva je rekao da je reč o „neopravdanim i kukavičkim delima“, koja predstavljaju pretnju za ceo civilizovan svet.\n„Izražavam našu duboku solidarnost sa ljudima Tunisa i Francuske, porodicama žrtava varvarskih i gnusnih napada koji su se danas dogodili“, naveo je u saopštenju OEBS-a Dačić.\n„Moramo biti zajedno, čvrsto posvećeni našim vrednostima i našim naporima za izgradnju stabilnih, demokratskih i prosperitetnih društava“, rekao je ministar spoljnih poslova Srbije i predsedavajući OEBS-a.\nZanijer je naveo da „teroristi pokušavaju da uliju strah u naša društva“ i da „individue pune mržnje pokušavaju da nam nametnu podele i uzajamno nepoverenje“\nOvim povodom, Kanerva je u saopštenju naveo da je „šokiran i zapanjen“ zbog onoga što se dogodilo“ i izjavio saučešće porodicama i prijateljima žrtava, kao i vladama triju zemalja.\n„Ovakva neopravdana i kukavička dela ne samo da oduzimaju živote nedužnih ljudi, već pokazuju da je civilizovano društvo svuda ugroženo. Njihov cilj je da seju strah i dovedu do podela društava i sveta u celini“, istakao je Kanerva.


Pokret za slobodu je nezavisna, nestranačka i samoorganizovana radničko-seljačka organizacija koja podržava, organizuje i povezuje borbe radničkih i seljačkih grupa na lokalnom i međunarodnom nivou. Pokret za slobodu je osnovao Koordinacioni odbor radničkih i seljačkih organizacija, koji je horizontalno povezao štrajkačke odbore i radničke i seljačke grupe iz brojnih gradova, od krajnjeg severa do krajnjeg juga zemlje, radi zajedničkog napredovanja u borbi za očuvanje radnih mesta, preduzeća i poljoprivrednog zemljišta. Radničke organizacije, grupe i štrajkački odbori, koji su članovi Koordinacionog odbora najdalje su dospeli u borbi protiv privatizacije i uništenja radnih mesta u Srbiji. Pokret za slobodu je deo međunarodnog seljačkog pokreta i u koordinaciji sa brojnim međunarodnim organizacija, pokušava da se izbori za suverenitet prehrambenog sistema i protiv otimanja poljoprivrednog zemljišta. Višegodišnje aktivnosti Pokreta za slobodu sabrane su u nedavno objavljenim knjigama Deindustrijalizacija i radnički otpor (2011), Zemlja i sloboda (2011) i Borba za budućnost (2013).\nPokret za slobodu podržava, organizuje i povezuje borbe radničkih i seljačkih grupa na lokalnom i međunarodnom nivou. Glavni ciljevi naših aktivnosti jesu sprečavanje opšte rasprodaje preduzeća i uništavanja radnih mesta u Srbiji, i stvarna poljoprivredna reforma koja bi omogućila opstanak sela ugroženih siromaštvom. U okviru Pokreta ustanovljen je 2009. godine Koordinacioni odbor radničkih protesta, koji je horizontalno povezao štrajkačke odbore i radničke grupe širom Srbije, radi zajedničkog nastupanja u borbi za očuvanje preduzeća i radnih mesta. U 2012. godini Koordinacioni odbor menja ime u Koordinacioni odbor radničkih i seljačkih organizacija.\nPokret je takođe i deo međunarodnog seljačkog pokreta, i u saradnji sa brojnim međunarodnim grupama pokušava da se izbori za suverenitet prehrambenog sistema. U Srbiji, mi se zalažemo za unapređenje samoorganizovanih projekata zapošljavanja, i poboljšanje uslova za osnivanje zadruga i javnih preduzeća za skladištenje i preradu primarnih poljoprivrednih proizvoda. Kao sastavni deo Međunarodnog saveza protiv otimanja zemlje (landgrabbing), borimo se protiv privatizacije, ukrupnjavanja i rasprodaje poljoprivrednog zemljišta.\nPredavanje Milenka Srećkovića iz Pokreta za slobodu na Univerzitetu Johan Kepler u Lincu o raspadu Jugoslavije, ekonomskoj krizi, radničkom samoupravljanju i aktuelnim radničkim borbama u Srbiji. Predavanje je održano na engleskom jeziku u okviru konferencije ''Ekonomska kriza i realne utopije'' 17. novembra 2011.


PRVA REAKCIJA NATO PAKTA: "Rusija da ne izlazi iz Sporazuma o otvorenom nebu" | Novosti.rs\n- Duboko žalimo zbog toga što je Rusija odlučila da izađe iz Sporazuma o otvorenom nebu, važnog pravno obavezujućeg dokumenta koji omogućava transparentnost, sigurnost i stabilnost, a takođe doprinosi i uzajamnom poverenju u evroatlantski region - navodi se u izjavi.\nU dokumentu se navodi da je Rusija navodno „tokom niza godina odbijala da u potpunosti ispunjava svoje obaveze prema Sporazumu o otvorenom nebu, između ostalog uvodeći neodgovarajuća ograničenja na letove iznad Kalinjingradske oblasti i u blizini svoje granice sa Gruzijom“.\n- Mi smo nekoliko puta pozivali Rusiju da u potpunosti poštuje sporazum i preduzimali mnogobrojne mere, između ostalog i tokom 4. Konferencije posvećene delovanjima Sporazuma o otvorenom nebu, kako bismo konstruktivno rešili preostala pitanja poštovanja sporazuma. Umesto toga, Rusija nije uzela konstruktivno učešće i nije preduzela korake kako bi se vratila potpunom poštovanju sporazuma - tvrdi Alijansa.\nPUTIN POTPISAO: Rusija raskinula Sporazum o otvorenom nebu\n07. 06. 2021. u 09:58\nU izjavi se navodi da su se „Sjedinjene Američke Države pozivale na odbijanje Rusije da u potpunosti poštuje Sporazum o otvorenom nebu, kao važnog faktora u svojoj odluci da izađe iz sporazuma u novembru 2020. godine i da NATO deli zabrinutost SAD“.\n- Mi smo, kao i ranije, privrženi kontroli konvencionalnog naoružanja kao ključnog elementa evroatlantske bezbednosti. Ponovo izjavljujemo da smo u potpunosti privrženi smanjenju vojnog rizika, sprečavanju konflikata, izgradnji poverenja i na taj način doprinosu miru i sigurnosti. Mi nastavljamo da težimo konstruktivnim odnosima sa Rusijom, kada postupci Rusije to dozvoljavaju. Pozivamo Rusiju da iskoristi preostalih šest meseci pre stupanja na snagu svoje odluke o povlačenju, da je preispita i vrati se potpunom poštovanju Sporazuma o otvorenom nebu - navodi se u dokumentu.\nRanije je Ministarstvo spoljnih poslova Rusije izjavilo da Rusija čini sve kako bi sačuvala sporazum i da je sva odgovornost za njegov krah na Americi. Kako su naveli u Ministarstvu spoljnih poslova Rusije Amerikanci se aktivno zalažu za transparentnost u vojnoj oblasti „samo u onim slučajevima kada očekuju da kroz nju ostvare neke od svojih prednosti“.\n- Kada je reč o merama transparentnosti koje utiču na njihovu teritoriju, oni se povlače i počinju da stvaraju prepreke za sprovođenje takvih sporazuma, pritom ne razmišljajući ni o evropskoj bezbednosti, ni o zabrinutosti saveznika, niti o proceni sopstvenih pregovaračkih mogućnosti - navodi se u saopštenju Ministarstva spoljnih poslova Rusije.\nMinistarstvo spoljnih poslova Rusije navodi da situacija sa ovim sporazumom pokazuje da pokušaji da se postignu jednostrane prednosti, uz zanemarivanje interesa i zabrinutosti Moskve - nemaju perspektivu. U ruskom ministarstvu su pozvali zapadne partnere da shvate da ne mogu da obezbede svoju sigurnost bez uzimanja u obzir bezbednosnih interesa Rusije i njenih saveznika.\nPodsetimo, Moskva je u januaru 2021. godine pokrenula proceduru izlaska iz Sporazuma o otvorenom nebu. Po mišljenju Rusije, akcije Vašingtona su značajno narušile ravnotežu interese dve države. Predsednik Rusije Vladimir Putin potpisao je 7. juna Zakon o raskidanju Sporazuma o otvorenom nebu koji će stupiti na snagu 18. decembra 2021. godine.\nRusija SAD NATO Sporazum o otvorenom nebu Ministarstvo inostranih poslova Rusije\nNATO-u SE PRIVIĐAJU AGRESIVNE AKCIJE MOSKVE: Lavrov - Glavni cilj na relaciji Rusija-SAD treba da bude nova bezbedonosna jednačina\nNATO JE IZGUBIO KONTROLU NAD SAMIM SOBOM: Zaharova oštro odgovorila na izjavu Stoltenberga\nPORTPAROLKA ruskog Ministarstva spoljnih poslova Marija Zaharova osvrnula se na izjavu šefa NATO da Alijansa neće dozvoliti da je teroristi ugrožavaju iz Avganistana.\n24. 08. 2021. u 13:39\nNAKON KRAJA U AVGANISTANU: NATO otresa prašinu sa koncepcije „rusku pretnju“\nKRAJ istorije NATO-a u Avganistanu, koja je podvukla crtu na eru velikih operacija Alijanse, u budućnosti može dovesti do toga da će NATO „rusku pretnju“ raspirivati još više - smatra zamenik ministra spoljnih poslova Rusije Aleksandar Gruško.\n23. 08. 2021. u 10:36


Aeromiting u Batajnici, protest i koncert na Trgu republike - Dnevni list Danas\nCentralna svečanost u okviru obeležavanja Dana oslobođenja Beograda u Drugom svetskom ratu, pod nazivom „Sloboda 2017“, počeće danas u 12 sati na aerodromu u Batajnici.\n14Piše: Marija Stojanović 20. oktobra 2017. 08.14\nMinistarstvo odbrane saopštilo je da će na manifestaciji „Sloboda 2017“ biti prikazan deo sposobnosti Vojske Srbije. Kako se navodi, javnosti će prvi put biti predstavljeni novi avioni mig 29 i savremena oprema vojnika po konceptu 1500.\n„U statičkom delu prikaza biće predstavljeni novi proizvodi Odbrambene industrije Srbije. U letačkom delu prikaza učestvovaće avijacija Vojske Srbije, a završetak programa obeležiće nastup ruske akro-grupe „Striži“. Prikazu sposobnosti Vojske Srbije prisustvovaće najviše državno i vojno rukovodstvo na čelu sa predsednikom Republike Srbije“, navodi se u saopštenju.\nSvečani doček ruskog ministra odbrane organizuje se na aerodromu „Nikola Tesla“, a zatim će se Šojgu sastati sa svojim srpskim kolegom Aleksandrom Vulinom u zgradi starog Generalštaba. Šojgu i Vulin će položiti vence na Spomenik oslobodiocima Beograda i na Spomenik sovjetskom vojniku na Novom groblju, a posetiće i Hram Svetog Save, gde će razgovarati sa patrijarhom Irinejom.\nNa protestu Pokreta slobodnih građana govoriće Ana Janković, predsednica Odbora PSG za ljudska i manjinska prava, Srbijanka Turajlić, profesorka Univerziteta u penziji, glumac Sergej Trifunović i Saša Janković, koji je za Danas rekao da će „ako treba, govoriti i sa žardinjera“. Na skup su pozvani „svi ljudi koji žele slobodni Beograd“, a svoj dolazak najavio je Vuk Jeremić, lider Narodne stranke, partije u nastajanju. Podsetimo, na protestu Jankovića i Jeremića održanom 6. oktobra postavljeno je pet zahteva u vezi sa izbornim uslovima, dok će današnji skup biti završen šetnjom takozvanom „medijskom trasom“ do RTS-a, gde će biti predati stari i novi zahtevi.\nInicijativa Ne da(vi)mo Beograd saopštila je da organizovanjem protestnog koncerta „slavi ideju grada koji pripada svima, solidarnost, jednakost, antifašizam i slobodarski duh Beograda na koji smo ponosni“… Kako je najavljeno, na koncertu će nastupiti Jarboli, Horkestar, Mravi, Trnje i MC Cjofo i DJ Flip.\nMinistarstvo odbrane saopštilo je da se mole građani koji žele da posmatraju prikaz „Sloboda 2017“ da na aerodrom Batajnica dođu u periodu od devet do 11 sati. „Ulaz na aerodrom će biti omogućen na kapijama 1, 1A i 2, koje će biti obeležene, a nalaze se na putu Batajnica – Nova Pazova (ulaz neće biti moguć kod Vazduhoplovnog zavoda „Moma Stanojlović“). Zbog opšte bezbednosti, saobraćaj od centra Batajnice do Nove Pazove, kao i isključenje sa auto-puta kod Novih Banovaca ka Batajnici će biti zatvoreni za privatna vozila. Linije gradskog prevoza biće pojačane iz centra Batajnice i Nove Pazove do aerodroma. Napominjemo da parking na aerodromu i ispred aerodroma Batajnica nije moguć“, navodi se u saopštenju.\nKako se ističe, građani koji stignu u Batajnicu BG vozom moći će da koriste i posebne lokalne linije GSP, koje će polaziti sa železničke stanice i iz centra Batajnice i prevoziti putnike direktno do vojnog aerodroma. „U saradnji sa Gradom uvedene su kružne šatl linije na tom potezu. Molimo građane koji dolaze da posmatraju Prikaz „Sloboda 2017″ da slede uputstva predstavnika MUP-a i Vojske Srbije“, saopštilo je Ministarstvo odbrane.\noslobodjenje beograda, vlastBeograd\nslikarski slikar kaže:\n20. oktobra 2017. u 01.23\n20. oktobra 2017. u 07.50\n20. oktobra 2017. u 08.21\n20. oktobra 2017. u 09.17\n20. oktobra 2017. u 09.24\n20. oktobra 2017. u 09.25\n20. oktobra 2017. u 09.26\n20. oktobra 2017. u 10.23\n20. oktobra 2017. u 13.33\n20. oktobra 2017. u 13.43\n20. oktobra 2017. u 13.57\n20. oktobra 2017. u 13.58\n20. oktobra 2017. u 20.00


Makronove poruke Srbiji i regionu - BIGportal.ba\nMakronove poruke Srbiji i regionu\n16 Jula, 2019 16 Jula, 2019 0172\nFrancuski predsjednik Emanuel Makron, koji danas završava dvodnevnu posjetu Srbiji, u Beograd je doneo važne poruke kojima će Srbija ozbiljno morati da se pozabavi u narednom periodu.\nMakron, čija je posjeta do sada po mnogo čemu bila atipična, od njegove otvorenosti po pitanju ključnih tema do govora na srpskom jeziku koji je održao na Kalemegdanu i koji je ispraćen ovacijama, na stolu je ostavio četiri ključne poruke koje se prije svega tiču Kosova i Metohije i evropskih integracija Srbije.\nČim njegov avion uzleti, srpske vlasti imaće priliku da ozbiljno analiziraju ove poruke koje u najkraćem govore: rješenje za Kosovo – što prije, ulazak Srbije u EU – ne tako skoro.\nEU mora da se reformiše da bi mogla da primi Srbiju\nTvrda pozicija francuskog predsjednika kada je riječ o proširenju Evropske unije nije nepoznata Srbiji. Beograd je prošle godine, kao hladan tuš, dočekao francuski stav da nema proširenja prije reforme EU. Otvorena su ostala pitanja koliko bi ta unutrašnja reforma EU mogla da traje i kada bi se za Srbiju, koja takođe nije sprovela neophodne reforme, uopšte evropska vrata otvorila.\nNa ta pitanja Makron nije dao jasan odgovor ni u Beogradu, ali je sasvim jasno da on nema dilemu da Unija i njenih 28 članica ne funkcionišu i da, kao takve, ne mogu da primaju nove “igrače” u svoje društvo. Ne vezujmo se za datume, EU mora da se reformiše, Srbija mora da sprovede reforme, to su dva simultana puta… – samo su neke od poruka koje je ostavio.\nOvo je proces koji Srbiju približava Evropi i EU. Postoje reforme koje treba sprovesti i, kada stvari budu spremne, sve će biti u redu. Što reforme budemo obavili brže i jače, to ćemo brže prolaziti etape – kazao je Makron, koji je rekao da želi da se EU reformiše, jer “28 država članica već ne funkcionišu”, te da ne bi bilo fer da se u takvo društvo primaju nove članice.\nŠta to praktično znači za Srbiju? Makron nije stavio tačku na evropsku budućnost Srbije, ali je izvjesno da 2025. godina, o kojoj se ovde često govorilo kao datumu za učlanjenje, postaje sve dalja i nedostižnija. Na konkretan pomen 2025. godine on je praktično rekao da ne treba razmišljati o datumima, već o reformama.\n2. Rješenje za Kosovo u narednim mjesecima, Makron sprema novi sastanak posle otkazanog Pariza\nMakron je u Beogradu najavio i da priprema novi sastanak, kao nastavak samita u Berlinu, na kome bi pod palicom Francuske i Njemačke trebalo da se opet susretnu Beograd i Priština. Taj sastanak, za koji nije precizirao kada će biti, u stvari je drugi pokušaj da Pariz bude domaćin Beogradu i Prištini. Prethodni, koji je bio zakazan za početak jula, otkazan je baš zbog nemogućnosti da se poentira na polju dogovora.\nDruga važna poruka vezana za Kosovo koju Makron ostavlja u Beogradu jeste očekivanje Francuske da se rješenje postigne u narednih nekoliko mjeseci.\n-Francuska spremna da podrži, zajedno sa Nemačkom u okviru evropskog posredovanja, obnovu dijaloga i to vrlo zahtevnog dijaloga da bi se u narednih nekoliko mjeseci našlo konkretno rješenje i postigao trajan i sveobuhvatan sporazum – rekao je Makron.\nMakron je govorio i o tome ko bi trebalo da donese rješenje za Kosovo. Dok javnost spekuliše o sve većem uključivanju velikih sila u dijalog i raspavlja o tome da li je EU sprosobna da samostalno posreduje u sprovođenju rješenja, Makron je na izvesan način tu priču vratio na svoju suštinu.\nOn je, naime, naglasio da je rješenje u rukama Beograda i Prištine, odnosno njihovih lidera.\n3. Makronovo upozorenje za Zapadni Balkan\n-Nemamo mi magično rješenje, odgovor je u vašim srcima i intelicenciji onih koji vas vode. Zaista vjerujem u stabilnost regiona, i sporazum koji treba da se nađe jako je važan za to, a budućnost Srbije je da bude spremna da ga izradi. To je test i za Evropu, da li je spremna da sklopi takav sporazum. Rješenje je u narodima i rukovodiocima – rekao je francuski šef države.\nMakron je u Beogradu upozorio i da neki svjetski igrači imaju drugačije namjere i želje za region Zapadnog Balkana nego što je to slučaj sa Evropskom unijom. Istovremeno, govorio je i o opasnosti o konflikta.\n-Ja to kažem ovdje, veoma glasno, u trenutku kada neki bilo gdje na svijetu zamišljaju da bi ovaj region u narednih 10 godina trebalo da bude mjesto gde će se preplitati uticaji ovih i onih – rekao je Makron.\nOn je otvoreno upozorio na opasnost od konflikta u regionu ukoliko bi interesi nekih bili ostvareni.\n-Ko god veruje u Evropu ne može da prihvati fatalnost konflikta koji će u Evropi trajati u nedogled i ideju da tim konfliktima treba da upravljaju sile koje nisu evropske. Zapravo, naš angažman je znak evropskog suvereniteta – rekao je on.\n4. Francuska okreće novu stranicu u odnosima sa Srbijom\nFrancuski predsednik Makron je tokom cijelog dana, u svakoj prilici, isticao prijateljstvo Srbije i Francuske, i nekoliko puta napomenuo da u odnosima dvije zemlje počinje nova era.\nPrije svega, Makron je tu govorio o istorijskim i kulturnim vezama, ali i ekonomskoj saradnji koja dobija zamajac. S tim u vezi, tokom njegove posjete potpisani su brojni sporazumi, između ostalog onaj o namjeri da francuske kompanije grade beogradski metro, sporazum koji se odnosi na kinematografiju, o saradnji u oblasti energije, ali i o nabavci vojne opreme, tačnije raketa “mistral”.\n-Bilateralni odnosi Srbije i Francuske treba da dobiju na novoj dinamici, i tome svjedoče brojni sporazumi. Delegacija koja je danas došla sa mnom želi da pokaže koliko smo mi spremni da sarađujemo. Sa mnom su i profesori fakulteta, privrednici, poslanici… Želimo sa Srbijom da imamo dobru saradnju kada je u pitanju socijalno preduzetništvo, a želimo i da pričamo o kulturi – naveo je Makron.\nU narednim mjesecima trebalo bi da vidimo kakvi će zapravo biti rezultati i efekti ove pojsete i svih potpisanih sporazuma.\nPag: Zbog požara evakuisani ljudi


Mediji: Zbog svedočenja Rade Trajković zatražen produžetak pritvora za Srbe osumnjičene da su umešani u ubistvo Olivera Ivanovića | Telegraf - Najnovije vesti\n17. april 2019 | 14:30\nKako piše "Alo", Rada Trajković je istražiteljima ispričala da su Olivera Ivanovića prisluškivale i pratile službe Republike Srbije, kao i da iza njegovog ubistva stoji potpredsednik Srpske liste Milan Radoičić\nSpecijalni tužilac tzv. Kosova zatražio je juče da Nedeljku Spasojeviću i Marku Rošiću, koji su 23. novembra prošle godine uhapšeni zbog sumnje da su umešani u ubistvo Olivera Ivanovića, bude produžen pritvor, a svoj zahtev argumentovao je svededočnjem koje je sudu u Prištini dala Rada Trajković, prenose mediji.\nKako piše "Alo", Rada Trajković je istražiteljima ispričala da su Olivera Ivanovića prisluškivale i pratile službe Republike Srbije, kao i da iza njegovog ubistva stoji potpredsednik Srpske liste Milan Radoičić i, kako je navela, " njegovi ljudi koji su došli iz Srbije".\nTvrdila je i da je Ivanović znao da će biti ubijen, te da je o tome informisao predsednika Srbije Aleksandra Vučića i Bezbednosno-informativnu agenciju, ali da nije dobio nikakvu podršku.\nPotpredsednik Glavnog odbora SNS, Marko Ðurić, izjavio je danas da smo poslednjih meseci osvedočili o, kako kaže, rđavom karakteru i štetočinskoj političkoj misiji Rade Trajković, ali, ukoliko je tačno da je prištinskim istražnim organima klevetala svoju državu, mogu samo da iskažem najotvorenije gađenje i prezir prema takvoj osobi.\n- Pitam se kolika mora biti razmera zlobe i nepoštenja jedne takve individue, i čime se može kupiti i platiti takva vrsta najodvratnijeg kolaboracionizma sa političkim strukturama u Prištini, koje predvode osvedočeni koljači i zločinci - kaže Ðurić.\nFoto: Tanjug/Tanjug/Dragan Kujundžić\nU pisanoj izjavi dostavljenoj medijima, Ðurić ističe da ne veruje da je Rada Trajković mnogo skupa i da je ovako nešto učinila za velike novce i počasti, jer se svojevremeno sa Bernarom Kušnerom cerekala iz srca na pomen žute kuće, najstrašnijek srpskog stradališta i simbola patnje našeg naroda na Kosovu i Metohiji.\nRač je, naprosto, o osobi bez ikakvih moralnih skrupula, spremnoj da iz puke pakosti i očigledne mržnje prma sopstvenoj državi pomogne Albancima da izgrade nekakvu pseudopravnu konstrukciju o navodnoj umešanosi Srbije u ubistvo Olivera Ivanovića, naveo je Ðurić.\nTagovi: Kancelarija za Kosovo i Metohiju, KiM, Kosovo i Metohija, Marko Đurić, Oliver Ivanović, Rada Trajković, Ubistvo Olivera Ivanovića\nTanja 18.04.2019 09:41\nOni su navikli da Srbe optuzuju za sve\nLane 18.04.2019 09:39\nkaja 18.04.2019 08:48\nNadamo se da ce se prava istina saznati


Početak/Društvo/Vučić: Nišlije su se decenijama borile za ovaj Naučno-tehnološki park\nNiške Vesti9. juna 2020.\nU Nišu je otvoren Naučno-tehnološki park (NTP) u koji je do sada uloženo 12,5 miliona evra. Ukupno će biti na raspolaganju 14.000 kvadrata, a firme koje se budu uselile u NTP počeće sa radom u avgustu mesecu.\nKako je na otvaranju najavio predsednik Srbije Aleksandar Vučić, u biti uloženo ukupno oko 20 miliona evra i dodao je da je država mnogo novca uložila u Niš, koji je kaskao za drugima, a sada, kako je naveo, ide ubrzano napred.\n„Malo ko nam je verovao da ćemo uspeti da podignemo Niš kada smo 2016. godine kao Vlada boravili sedam dana u tom gradu“, rekao je predsednik Srbije i istakao da je tada napravljen put za uspešniji i napredniji Niš.\nVučić ne naglasio da su ljudi u Nišu posebno gladni uspeha i da to ne može da se zaustavi.\n„Nišlije su se borile decenijama za ovaj Naučno-tehnološki park. Sećam se strahovite energije i entuzijazma koji sam video kod profesora Gorana Đođevića, koji je po svaku cenu želeo da uradimo laboratorijsku lamelu pri Elektronskom fakultetu i Naučno tehnološi park“, rekao je Vučić.\nOn je dodao i da je u IT sektoru u Srbiji zaposleno 70.000 ljudi, a da je prosečna plata 127.000 dinara.\nPredsednik Vučić je primetio i da je Elektronski fakultet u Nišu „pravi rasadnik talenata“.\n„Mnogo sam srećan kada vidim kako napreduje razvoj novih tehnologija u Srbiji“, dodao je Vučić.\nDirektor Naučno-tehnološkog parka Milan Ranđelović istakao je da je višedecenijski san Nišlija pretvoren u realnost.\nRanđelović je potpisao i ugovor sa 31 startap kompanijom, koje su postale članice NTP-a.\n„Mi koji smo odrasli u ovom gradu, bili smo svedoci snage i sjaja Niša i, nažaost, njegovog bolnog urušavanja. Ovde će se stvarati nove inovativne vrednosti, na temeljima bogate industrijske tradicije“, rekao je Ranđelović.\nGradonačelnik Niša Darko Bulatović poručio je da je otvaranje NTP-a značajan datum u životu grada Niša.\n„Ono što je nakada bio san, to se danas ostvaruje. Ono za čime je grad i jug Srbije žudeo, to se danas ostvaruje“, istakao je Bulatović.\nOn je kazao da je srećan jer je u prilici da doživi da Srbija za Niš čini ono što su sanjale generacije profesora i studenata.\nAleksandar Vučić Naučno tehnološki park otvaranje


U februaru prvi forum malih i srednjih preduzeća - Klix.ba\nbiznis U februaru prvi forum malih i srednjih preduzeća\nU februaru prvi forum malih i srednjih preduzeća\n20.1.2011. u 16:13\nFinor Consulting Sarajevo u saradnji s organizacijom za razvoj lokalnih inicijativa TALDi iz Tuzle organizira prvi Forum malih i srednjih preduzeća (MSP) koji će se održati 25. i 26. februara u Sarajevu.\nCilj Foruma MSP-a je da na jednom mjestu okupi predstavnike domaćih preduzeća i međunarodnih organizacija, razvojnih agencija, banaka i drugih izvora finansiranja u Bosni i Hercegovini, koji pružaju različite programe podrške domaćoj privredi.\nTokom dvodnevnog trajanja Foruma MSP-a istovremeno će se odvijati izložbeni dio i konferencijski na kome će zainteresirani izlagači vršiti prezentaciju svojih programa i usluga. Također je predviđeno održavanje okruglih stolova na kojima privrednici mogu od izlagača dobiti informacije o dostupnosti i načinu dobijanja fondova za podršku privredi Bosne i Hercegovine.\n“Ovaj forum predstavlja sjajnu priliku za privrednike, kao i za organizacije koje podržavaju razvoj domaće privrede da kroz zajedničko djelovanje i uz malo sreće potaknu mašinu bosanskohercegovačke privrede na efikasniji rad”, izjavio je direktor agencije Finor Consulting i organizator Foruma MSP-a Marc Neal.\nPripreme za organizaciju Foruma MSP-a su u već poodmakloj fazi i Finor Cosulting očekuje više od dvadeset izlagača, među kojima i one ključne za finansiranje razvoja privrede u BiH.\nOčekuje se da će u radu foruma učestvovati oko četiri stotine domaćih preduzeća.\nZasad sve OK 21


info24.rs - Niš među najjeftinijim gradovima za život u Evropi, šta na to kažu građani?\nNa listi 26 evropskih gradova u kojima se može živeti sa manje od 600 funti, odnosno 690 evra mesečno, koju je objavio britanski internet portal “Biznis insajder”, našla su se i tri grada u Srbiji – Novi Sad, Niš i Priština. Prema istraživanju tog sajta, Niš je 6. na listi evropskih gradova najjeftinijih za život.\n“Srazmerno platama, sve je skupo, ali u poređenju sa ostatkom sveta nisu toliko skupe kirije, članarine, sportovi”, kažu Nišlije.\n“Svakako da je Niš kvalitetan za život, ali svakako je i preporuka da se mora više raditi na podizanju standarda građana”, kaže gradski većnik Mihajlo Zdravković.\nTags: INFO 24, info24, Nis, vesti


OD 1. AVGUSTA RESTRIKTIVNE MERE VLADE CG: Poskupljuju duvan, ulje i alkohol | Novosti.RS\nOD 1. AVGUSTA RESTRIKTIVNE MERE VLADE CG: Poskupljuju duvan, ulje i alkohol\n29. 07. 2017. u 13:03\nOd 1. avgusta crnogorska vlada počinje sa uvođenjem restriktivnih mera. Cilj povećanja poreza je smanjenje javnog duga koji iznosi 2,4 milijarde\nPodgorica - Crnogorci će već od prvog avgustovskog dana početi da stežu kaiš jer odlukom Vlade, cene cigareta biće veće za 0,30 evra. Sledi poskupljenje alkohola, uglja i gazirane vode, a kasnije i životnih namirnica, prevoza... Od 1. januara naredne godine predviđeno je povećanje stope PDV sa 19 na 21 odsto, kako bi se stvorili veći budžetski prilivi.\nCilj mera fiskalne strategije jeste da javni dug od 2,4 milijarde za dve godine uđe u blagi pad i značajno se smanji 2020. Eksperti iz izvršne vlasti očekuju da će najavljene mere dovesti do smanjenja deficita.\nMeđutim, ekonomska analitičarka Ana Nives Radović smatra da "fiskalna strategija koja je usvojena u parlamentu je sve samo ne strategija".\n- Da bi se nešto zvalo strategijom, mora joj se tako i pristupiti, strateški, a pre toga analizirati moguće efekte takve mere - kaže Radović. - Ovde je sve doneto na brzinu, skoro pa bez rasprave u Skupštini, bez konsultovanja stručne javnosti. Tako da zbog odsustva planskog pristupa ovo ne možemo nazvati strategijom.\nU Mreži za afirmaciju nevladinog sektora (MANS-u) ističu da je usvajanje fiskalne strategije i planirano povećanje PDV pokazalo da se parlament po ko zna koji put pridružio Vladi u nameri da kompletan teret pogubnih ekonomskih odluka prebaci na građane Crne Gore.\n- MANS je i ranije upozoravao da će vladina ekonomska politika u narednom periodu biti usmerena na iznalaženje novih načina za dodatno oporezivanje građana i da su nezakonito uvedene takse na struju i gorivo bile samo početak. Nema sumnje da će se povećanje PDV, a naročito energenata, odraziti na cene i ukupan životni standard građana čiji kućni budžeti su već značajno osiromašeni, poručuju iz ove NVO. - Takozvana nova fiskalna politika Duška Markovića je samo nastavak prakse koju je uspostavio njegov prethodnik, a koja podrazumeva uzimanje od siromašnih i potpuno uništavanje srednje klase. Sa druge strane, gotovo ništa se ne radi da se oporezuje luksuz i profit, a Crna Gora se i dalje prepoznaje kao destinacija gde se "olakšice" za takozvane strateške investitore graniče sa zdravom ekonomskom logikom. Slično je i sa naplatom nagomilanog poreskog duga, naročito kod ključnih kompanija bliskih vlastima kojima je dozvoljeno da godinama nekažnjeno izbegavaju poreske obaveze, istovremeno zadržavajući povlašćeni status u poslovima sa državom.\nUPOZORAVAO sam, bio jedan od retkih koji je svakodnevno ukazivao na pogubnost politike neoliberalnog fašizma, koja će sigurno dovesti do bankrota javnih funansija i dužničkog ropstva, kaže Nebojša Medojević, jedan od lidera DF-a. - Crnu Goru čeka još oštriji paket mera štednje koji će podrazumevati smanjenje zarada i penzija, smanjenje socijalne pomoći i, možda, prinudno smanjenje iznosa depozita štednje u bankama, kao na Kipru.\n66 VUČIĆ OTKRIVA SPOMENIK NEMANjI: Spomenik rodonačelniku srpske srednjovekovne države spreman za svečanost\n47 IMUNOLOG BORISLAV KAMENOV RAZBIO MIT: Vitamin D sprečava razvoj teške kliničke slike kod kovid pacijenata, ali samo ako se uzima ova doza


Odredbe i Uslovi Korišćenja - OptionsWay Binarne Opcije Srbija\nStoffhandel GmbH (u daljem tekstu “Mi”) omogućava korišćenje sajta optionsway.com i sa njim povezanih različitih servisa (zbirno u daljem tesktu “Sajt”) Vama, korisniku, koji ste predmet slaganja sa svim odredbama i uslovima korišćenja, obaveštenjima koja su sadržana ili na koja se upućuje na ovom mestu (u daljem tekstu “Uslovi korišćenja”), kao i bilo kojim pisanim sporazumima između nas i Vas. Sem toga, kada koriste određene usluge ili materijale sadržane na ovom sajtu, korisnici podležu svim navedenim pravilima koja se primenjuju na te usluge ili materijale koji mogu da sadrže odredbe i uslove sem ovih koji su obuhvaćeni u Uslovima korišćenja. Sve takve smernice i pravila su na ovaj način obuhvaćena pozivanjem na ove Uslove korišćenja.\nU potpunosti ste saglasni da su servisi dostupni na ovom sajtu pruženi “ONAKVI KAKVI SU” i mi ne preuzimamo nikakvu odgovornost za blagovremenost, brisanje, pogrešnu isporuku ili greške pri skladištenju komunikacija svih korisnika ili ličnih podešavanja.\nSva obaveštenja jednoj strani treba da budu u pisanoj formi i poslata ili e-poštom ili na konvencionalan način. Ukoliko želite da nam pošaljete obaveštenje, uputite ga Korisničkom servisu na savethismailnow (at) gmail.com, ukoliko šaljete e-poštom, ili na Stoffhandel GmbH Salzgries 3, 1010 Vienna, Austria ukoliko je u pitanju klasična pošta. Poruke ili obaveštenja možemo objaviti putem sajta da bismo Vas obavestili o promenama na sajtu ili drugim važnim stvarima i takve objave će se u vreme emitovanja smatrati obaveštenjima za Vas.\nSem ukoliko je eksplicitno navedeno na sajtu, servisi dostupni na ovom sajtu obezbeđeni su od strane Stoffhandel-a GmbH koji se nalazi na Salzgries 3, 1010 Beč, Austrija. Naš broj telefona je +43 1 715 21 64. Ukoliko primetite da neki korisnik krši ove Uslove korišćenja, molimo Vas da nas kontaktirate na savethismailnow (at) gmail.com.\nKorišćenjem ovog sajta obavezali ste se na prihvatanje navedenih Uslova korišćenja. Vi potvrđujete da ste pročitali i da ste obavezani ovim Uslovima, kao i bilo kojim Našim drugim sporazumima o upotrebi, uključujući Uslove korišćenja Sajta koji regulišu Vaše ponašanje. Zahvaljujemo se na učešću u Blogu. Ukoliko imate bilo koja pitanja, molimo Vas da se ne ustručavate da nas kontaktirate na savethismailnow (at) gmail.com.


RTCG - Radio Televizija Crne Gore - Nacionalni javni servis :: Ekonomija :: Ministarstvo podrška za mlade u biznisu\nSEKULIĆ PORUČILA 24. 05. 2018. 12:40 >> 12:31 0\nMinistarstvo podrška za mlade u biznisu\nMladi ljudi koji žele da se bave privatnim poslom imaju punu podršku Vlade, kako bi što lakše i povoljnije pokrenuli svoje ideje, saopštila je ministarka ekonomije, Dragica Sekulić.\nOna je, zajedno sa generalnim direktorom Direktorata za investicije, razvoj malih i srednjih preduzeća i upravljanje EU fondovima, Radosavom Babićem, razgovarala sa mladim preduzetnicima i studentima o programima podrške i mogućnostima koje Ministarstvo ekonomije u tom domenu nudi.\nIz Ministarstva su saopštili da je prezentaciju programa podrške, s akcentom na aktuelne javne pozive, organizovala M:tel Digitalna fabrika zbog velikog interesovanja koje je izazvala nedavno održana prezentacija na tu temu.\n„Cilj nam je da sa što većim brojem studenata razgovaramo o razvoju preduzetništva i pokretanju sopstvenog biznisa, da našim studentima, budućim preduzetnicima, objasnimo šta je to što ih očekuje u razvoju preduzetničke ideje“, kazala je Sekulić.\nOna je poručila da im je Ministarstvo ekonomije na raspolaganju i da tu mogu da potraže pomoć u vezi pisanja biznis planova, kao i aplikacija za kredite i bespovratna sredstva.\nSekulić je podsjetila da Ministarstvo ekonomije ove godine ima na raspolaganju 1,8 miliona EUR za realizaciju deset programa podrške koji se odnose na sufinansiranje, odnosno davanje pojedinačnih grantova za različite programe.\n„Imamo dvije vrste podrške - jedna je savjetodavna i tehnička, a druga je direktna, finansijska bespovratna pomoć. Interesovanje privrede za naše programe podrške je veoma veliko. Cilj nam je da utrošimo svih 1,8 miliona i uključimo što veći broj mladih ljudi“, objasnila je Sekulić.\nOna je kazala da je kroz kriterijume većine programa data prednost mladima do 35 godina.\nBabić je podsjetio da od ove godine u Ministarstvu ekonomije funkcioniše novi Direktorat za investicije, razvoj malih i srednjih preduzeća i upravljanje EU fondovima.\n„Direktorat predstavlja jednošalterski pristup kada su u pitanju sve aktivnosti koje Ministarstvo realizuje, a tiču se direktne pomoći i podrške predstavnicima privatnog sektora, mikro, malih i srednjih preduzeća“, naveo je Babić.\nOn je kazao da Direktorat ima pet direkcija, od čega se jedna bavi komunikacijom sa biznis zajednicom, sa idejom da se svako ko se odluči da se bavi privatnim biznisom uvijek može obratiti Ministarstvu kako bi dobio neophodnu podršku.\nBabić smatra da su veoma značajna iskustva koja se mogu čuti od domaćih i stranih kompanija.\n„Njihove potrebe i izazovi, sa jedne strane, i korišćenje pretpristupnih EU fondova, sa druge, iskoristićemo kako bismo dodatno ojačali postojeće programe koje nudimo, ali i osmislili nove, sa ciljem da pružimo još bolju i jaču podršku privrednicima u Crnoj Gori“, rekao je Babić i dodao da je uvjeren da će sredstva opredijeljena za ovu godinu privrednici za svoje aktivnosti utrošiti na pravi način.\nIz Ministarstva su podsjetili da su trenutno aktuelna dva javna poziva – za podsticanja razvoja klastera i podrške za modernizaciju prerađivačke industrije. Javni pozivi za još dva programa podrške nedavno su završeni, uz mogućnost raspisivanja novih u cilju utroška svih raspoloživih sredstava.\nIz Ministarstva su najavili da će uskoro biti raspisani javni pozivi i za ostale programe podrške koje taj Vladin resor nudi.


Američki analitičar izneo neverovatnu tvrdnju: SAD su srušile pregovore Beograda i Prištine a ne EU a RAZLOG JE OVAJ | Borba Info\nHome/Fakti/Američki analitičar izneo neverovatnu tvrdnju: SAD su srušile pregovore Beograda i Prištine a ne EU a RAZLOG JE OVAJ\n29/06/2020\tFakti Leave a comment\n“Ako se tužba potvrdi u julu, predsednik Tači mora da podnese ostavku dostojanstveno i ode u Hag da se brani. Bivši premijer Haradinaj dva puta je podneo ostavku da se uspešno brani u Hagu. Parlament će tada morati da izabere novog šefa države ili će rizikovati nove izbore u roku od 45 dana. Istaknuti, beskompromisni i nepolitički kandidat, sličan bivšoj predsednici Atifete Jahjaga, pravi je smer. Kosovo ima obilje visokokvalifikovanih ljudi, naročito žena. Vrlo mali broj njih može biti optužen za ratne zločine, a većina je oslobođena korupcije i drugih nesavesnih radnji”, kaže Server.\n“Najava da je tužilac Specijalnog suda u Hagu podigao tužbu protiv kosovskog predsednika Hašima Tačija i bivšeg predsednika parlamenta uništila je mogućnost ekonomskog sastanka između Kosova i Srbije koji je trebalo da se održi u Vašingtonu ovog vikenda. To je nateralo neke da misle da su Evropljani to srušili, jer se nisu slagali sa američkom inicijativom, a neki su godinama kritikovali Tačija. Mislim da su to pre Amerikanci uradili jer su zaključili da sastanak verovatno neće uspeti”, smatra Server.\n“Bilo bi suvišno reći dvema strankama da se pridruže vladi, jer se preziru međusobno. DPK će zaceliti rane, jer je predsednik njegov osnivač, dok je bivši šef parlamenta predsednik stranke, a sigurno će biti i drugih optuženih iz njihovog vođstva”, ističe Server.\n“Ali vreme i politička trka koja zahteva nove izbore ne odgovaraju Kosovu u ovom veoma važnom trenutku. Oslabljena država biće krhka za sve vrste trikova, od Evropljana, Amerikanaca, Rusa i drugih. Bilo bi mnogo bolje kada bi snaga koju Samoopredeljenje ima bila iskorišćena bez ponavljanja izbora“, rekao je on.\n“I Kosovo i Srbija moraju da poboljšaju svoje političke i ekonomske odnose. Dijalog pod vodstvom EU nije imao značajne rezultate od 2013. godine, ali Brisel i dalje održava ključne podsticaje da se normalizacija odnosa između dveju zemalja ostvari, uključujući obećanje Kosovu da će ih pet država priznati. Prava uloga SAD je da podrži EU, što je sada teško jer Trampova administracija ne voli ni Evropu ni Uniju. Bilo bi lakše sa Bajdenovom administracijom, što se čini mogućim s obzirom da se kovid-19 ponovo zapalio u državama na jugu i zapadu. Ali to pitanje neće biti rešeno do 3. novembra. U ovom trenutku, najvažnija stvar je ravnoteža snaga na Balkanu. Srbija je već jaka”, poručuje Server.\n“Jačanje države Kosovo je preduslov za bolji rezultat”, rekao je Server.\nPrevious Navikavaju narod na burke i migrante: Krizni štab doneo nove mere\nNext Holivudski glumac prešao u pravoslavlje u Hilandaru – VIDEO


SDA Sandžaka pozvala na proteste - Snews\nBy SNews 27. Februara 2019. 333\nPredsjednik Stranke demokratske akcije (SDA) Sandžaka Sulejman Ugljanin pozvao je danas građane Sandžaka da učestvuju na protestima koje će ta stranka uskoro organizirati. On je istakao da će ti protesti biti održani kako bi građani izrazili nezadovoljstvo sa stanjem u kojem se nalaze i odnosom države Srbije prema njima.\nUgljanin je na konferenciji za novinare rekao da će to biti još jedan pokušaj SDA Sandžaka da se otvori neka perspektiva za budućnost građana Sandžaka.\n“Pozivamo građane Sandžaka da održe proteste u kojima će da se izjasne, iznesu zahtjev za rješavanje statusa Sandžaka i statusa bošnjačkog naroda koji nije riješen. To je naš cilj”, poručio je, dodavši da 28 godina nije moglo ništa da se ostvari kroz institucije sistema.\nOn je kazao da je SDA Sandžaka od početka održavanja građanskih protesta u Srbiji podržala te skupove ali je podsjetio da SDA Sandžaka godinama govori o urušenom državnom sistemu i “paralelnim državnim strukturama” u Srbiji.\n“Nama je drago da su to konačno shvatili oni koji su birali Vučića i Šešelja i ostale ekstremiste. Na njima je da oni njih smijene, a naše je da mi u Sandžaku, kao jednoj okupiranoj zemlji, mi kao autohtoni građani, ilirski potomci, koji nismo došli niotkud, kažemo u kakvom društvu želimo da živimo”, poručio je Ugljanin naglasivši da ne žele da prave avanture veća da građani Sandžaka na osnuvu referendum iz 1991. godine imaju pravo da uređuju politički status, društveni položaj i ekonomski razvoj.\nPrema riječima Ugljanin SDA Sandžaka je pokušala da sve nagomilane probleme riješi kroz državne institucije, on je šest godina bio ministar u Vladi Srbije, svi predstavnici SDA Sandžaka su iscrpjeli sve moguće mehanizme da se napravi jedan korak u poboljšanju sigurnosti i budućnosti Bošnjaka.\n– Opasna poruka za Bošnjake\nGovoreći u povodu 26. godišnjce od otmice i ubistva u Štrpcima Ugljanin je ocjeniio da u Srbiji ne postoji vladavina prava, pravna sigurnost i država ne funkcioniše, a učešćem svojih predstavnika u parlamentu Srbije se stvara kriva, prividna slika o postojanju neke demokratske institucije i skupštine.\n“Srpske oružane snage su organizovano, uz pomoć policije i drugih državnih organa uhapsile, kidnapovale 18 Bošnjaka, jednig Hrvata i još jednog građanina čiji identitet nije poznat, mučili i svirepo ubili. Pored toga desili su se zločini u Kukurovićima, Sjeverinu i drugi zločini koji prvo nisu spriječeni, a onda do današnjeg dana nijesu rasvijetljeni i kažnjeni”, ukazao je lider SDA Sandžaka dodavši da je bošnjački naroda na posljednjim izborima za Bošnjačko nacionalno vijeće, kao svi evropski narodi pokazao zrelost i spremnost da sam odlučuje i uređuje društveni položaj i društvo u kojem živi.\nUgljanin je podvukao da će, kako je naveo, pozvati neku novu međunardonu zajednicu, Badenterovu komisiju, neku novu konfeernciju o ostatku Jugoslavije, da oni to uzmu u rješavanje.\n“Daćemo mogućnost Srbiji, Crnoj Gori, Kosovu i Bosni da oni uđu u utakmicu, ko više nudi građanima Sandžaka. Nećemo da pravimo nikakve avanture. Imamo pravo na osnovu referenduma da sami odlučujemo i uređujemo svoj politički status, položaj i ekonomski razvoj. Da ne dođemo u situaciju da nemamo ono što je zagaranovano univerzalnom Deklaracijom pravima čovjeka, kao što je ekonomski razvoj. U Srbiji, ljudi da bi dobili ekonomski razvoj moraju da se priključe nekoj vlasti”, zaključio je predsjednik SDA Sandžaka.\nOn je istakao da u Srbiji ne postoji pravna sigurnost i da država ne funkcioniše, a da osnovna ustavna načela kao što su pravo na život, sloboda, sigurnost nepovredivost doma i zaštita dostojanstva.\n“Već 29 godina ti organi ne djeluju preventivno da spriječe zločine, a kada se dese zločini do danas niko ništa nije otkrio niti je kažnjen. To je opasna poruka za Bošnjake”, poručio je Ugljanin.\nCilj protesta je da, kako pojašnjava, građani kažu svoju volju i raspoloženje, da žele da stvore stabilne mehanizme, koristeći podršku Evropske unije i šire međunarodne zajednice, i demokartskih snaga u Srbiji, koji će garantovati budućim generacijama, djeci, onoj u vrtićima i koja još nisu rođena, da više nikada neće doživjeti ono što su doživjeli njhovi preci u Sandžaku, Bosni, Kravicama…\n“Smatramo da više nije moguće ništa učiniti kroz institucije sistema”, izjavio je Ugljanin predočeći informacije da je novim prijemom policajaca u službu u Novom Pazaru pogoršana nacionalna struktura za Bošnjake.\nUgljanin je ponovio poziv međunarodnoj zajednici da se riješi status Sandžaka i položaj Bošnjaka jer kako je rekao “Bošnjacima u Srbiji nije priznat statusa naroda koji su ranije imali niti status Sandžaka kao nesamoupravne teritorije koja je već duže od sto godina pod okupacijom, neovlašćeno zaposjednuta od strane Srbije i Crne Gore”.\nTagovi: protesti SDA Sandžaka Sulejman Ugljanin\n“Sanjak Was Cause of War”- Sandžak je bio uzrok rata


Donald Trump na konferenciji za novinare u Bijeloj kući\nPredsjednik SAD Donald Trump najavio je da će poslati federalne agente u Čikago i Albukerki, gradove koje vode demokrate, kako bi se izborili sa nasiljem i kriminalom. Ova Trumpova odluka donijeta u sklopu kampanje "red i zakon", nekoliko mjeseci pred predsjedničke izbore.\nAmerički predsednik je na konferenciji za novinare sa sekretarom za pravosuđe Vilijemom Barom otkrio da će proširiti operaciju "Legenda" i da će federalni agenti biti raspoređeni i u drugim gradovima, pošto su već bili u Portlandu.\n"Najavljujem da će veći broj federalnih agenata biti poslat u gradove pogođene nasiljem i kriminalom. Ovo krvoproliće mora da se završi", rekao je Trump.\nTrumpov plan podrazumijeva slanje federalnih agenata da pomažu lokalnoj policiji u onim gradovima u kojima je sekretarijat za pravosuđe konstatovao "povećan stepen nasilja i kriminala".\nFederalni agenti su već bili u Portlandu gdje su se sukobili sa učesnicima antirasističkih protesta, koji traju od ubistva Afroamerikanca Džordža Flojda 25. maja. Državna tužiteljka Oregona najavila je da će tužiti federalnu vladu zbog toga što su federalni agenti hapsili demonstrante.\nGradonačelnica Čikaga Lori Lajtfut i guvernerka Nju Meksika Mišel Grišam, obje demokrate, rekle su da je federalna policija dobrodošla dokle god sarađuje sa lokalnom.\nAli, obje su protiv toga da federalni agenti rasturaju demonstracije kao što se desilo u Portlandu i najavile su da će, u tom slučaju, pokretati sudske postupke.\n"Ako Trumpova administracija želi da stanovnike Novog Meksika suoči sa autoritarnim, nepotrebnim i neodgovornim razbijanjem demonstracija u vojnom stilu, onda nemaju šta da traže ovdje", rekla je guvernerka Nju Meksika.\n"Nisu nam potrebne federalne snage, nenaoružani, tajni federalni agenti", rekla je gradonačelnica Čikaga, aludirajući na situaciju u Portlandu.\nOperacija "Legenda" uključuje agente FBI i drugih agencija koje će raditi sa lokalnim i državnim policijama.\nPredsjednik Donald Trump se, tokom kampanje za reizbor, često odlučivao snažni policijski i vojni odgovor na proteste širom SAD koji su izbili poslije ubistva Džordža Flojda.


WTO: Neravnomjeran oporavak svjetske ekonomije - Impuls\nObjavljeno: Petak, 16 Juli 2021 11:34\nGeneralna direktorica Svjetske trgovinske organizacije (WTO) Ngozi Okondžo-Ivejla smatra da je globalni ekonomski oporavak od pandemije prisutan, ali da je krhak i neujednačen po kontinetima.\n– Sjeverna Amerika, Evropa i veći dio Azije oporavljaju se brže nego Afrika, Latinska Amerika i Bliski istok, a jedan od razloga koji u velikoj mjeri stoji iza toga je neravnomjerna podjela vakcina, pitanje politike vakcina – rekla je Okondžo-Ivejla u razgovoru za tink-tenk organizaciju Altantski savjet, koji je pratila i agencija Tanjug.\nOna je naglasila da dok god sve zemlje ne budu imale jednak pristup vakcinama održiv oporavak neće biti moguć, jer nijedna zemlja neće biti bezbijedna od novih mutacija virusa kovida čak iako vakiniše 100 posto stanovništva.\nPrema njenim riječima, na sastanku ministara finansija G20 u Veneciji razmatrano je i pitanje finansiranja potencijalne naredne pandemije, pri čemu je predložen mehanizam finansiranja od 50 milijardi dolara godišnje, od čega bi 10 milijardi bilo za podršku aktivnostima pripreme i sprečavanja izbijanja bolesti.\nOkondžo-Ivejla je navela da će na agendu WTO-a staviti prijedlog Međunarodnog monetarnog fonda (MMF) o izdvajanju 50 milijardi dolara za vakcinisanje 40 posto svjetske polulacije u ovoj i 60 posto u idućoj godini, što bi, ako se realizuje, izvelo svjetsku privredu na stazu održivog oporavka i donijelo 9 biliona dolara globalnom bruto domaćem proizvodu do 2025. godine,\nUkazala je takođe na problem komplikovavih procedura u lancima snabdijevanja vakcinama i trgoivnskih zabrana nekih zemalja kada je riječ o ovoj vrsti proizvoda.\nOtklanjanjem izvoznih barijera za proizvođače vakcina, kako je rekla, podstaklo bi se investiranje tih proizvođača u proširenje kapaciteta i povećanje proizvodnje.\nKomentrišući oprečne stavove u svijetu o pravu proizvođača na zaštitu intelektualne svojine kada su u pitanju vakcine, direktorica WTO-a je poručila da bez razmjene tehnologija i znanja proizvođači neće biti u stanju da povećaju proizvodnju.


Republički fond za zdravstveno osiguranje Beograd - Planovi nabavki\nKreće izgradnja regionalne deponije Eko-Sep vrijedne 15 mil EUR - Slijedi potpisivanje ugovora sa austrijskim Strabagom 10.08.2020.\nItalijanska kompanija traži partnere za razvoj inovativnih kišobrana i pristup EU fondovima 10.08.2020.\nOsiguran milion maraka za uređenje korita rijeka Spreče 10.08.2020.\nUsvojena odluka o zaduženju Doboja za 4,5 mil KM - Najviše novca za uvođenje LED rasvjete 10.08.2020.\nKako su poslovala najveća društva za osiguranje u RS - Nešković i Drina već zaradili 10 mil KM 10.08.2020.\nKupci iz BiH zbog poreza po zlato idu u Hrvatsku 10.08.2020.


„Novi soj“ preti tradiciji u kolevki fudbala – igrači bolesni, a treneri uplašeni - Sputnjik Srbija\n„Novi soj“ preti tradiciji u kolevki fudbala – igrači bolesni, a treneri uplašeni\n14:00 31.12.2020 Preuzmite kraći link\nSastavni deo novogodišnjih praznika kroz istoriju su turneja „Četiri skakaonice“, ruska salata, Bečki koncert i – produženi program engleske fudbalske Premijer lige, tradicionalno najaktivnijeg sportskog takmičenja u periodu prelaska iz stare u novu kalenadarsku godinu.\nNažalost, mnoge tradicije su srušene u ovoj godini obeleženoj pandemijom virusa korona koji odbija da dozvoli čovečanstvu da nastavi život normalnim tokom, pa je time ugroženo i odigravanje utakmica u „kolevki fudbala“.\nTakozvani novi soj virusa kovid-19 se pojavio na Ostrvu i izazvao potpuni haos zbog čega su mnoge svetske države zabranile letove iz Velike Britanije, čak i za svoje državljane, što, vredi pomenuti, Srbija nije učinila.\nU periodu od 21. do 27. decembra utvrđeno je 18 slučajeva zaraze među fudbalerima i članovima stručnih štabova, što je najveći broj pozitivnih nalaza od početka pandemije.\nPrethodnih dana se pojavila informacija da bi rukovodstvo italijanske Serije A moglo da zatraži dozvolu za obaveznu vakcinaciju fudbalera i učesnika fudbalskih utakmica u elitnom takmičarskom rangu države na Apeninima.\nZbog toga su nadležni poslegli za odlukom o otkazivanju, odnosno odlaganju utakmica – to se dogodilo najpre u slučaju duela između Mančester sitija i Evertona, zbog činjenice da je u taboru kluba čiji tim vodi Pep Gvardiola utvrđen veći broj zaraženih osoba.\nNadležne posebno brine navodna tvrdnja da je novi soj virusa 70 odsto prenosiviji od prethodnog, zbog čega su uvedene nove mere, nove restricije, ali i nova pravila za testiranje, naročito u sportskim klubovima.\nZbog svega, sve su češći glasovi za to da se takmičenje u Premijer ligi suspenduje na određeni period, dok se talas virusa ne smiri kako ne bi došlo do dodatnog širenja i ugrožavanja zdravstvene sigurnosti.\nPojedini klubovi čak razmatraju da zatvore svoje trening centre i otkažu utakmice, kako u Premijer ligi, tako i u ostalim takmičenjima – FA Kupu, Liga kupu i međunarodnim ligama koje su već u toku.\nAktuelni protokol nalaže da ekipa može da se nađe na terenu ukoliko ima 14 zdravih igrača, dakle startnu postavu i trojicu rezervnih, ali u aktuelnim okolnostima sve je više zagovornika ideje da se takmičenje prekine na određeni period, kako bi se stvari koliko-toliko normalizovale.\nStvari ne idu ka tome, potvrđuje i slučaj utakmice između Fulama i Totenhema, koja je odložena na zahtev ekipe u kojoj nastupa srpski reprezentativac Aleksandar Mitrović.\n„Fulam je zatražio da se utakmica odloži zbog značajnog povećanja broja zaraženih, kao i zbog igrača kod kojih su primećeni simptomi. Premijer liga je konsultovala medicinske stručnjake i donela je odluku o odlaganju utakmice kao preventivne mere“, navedeno je u saopštenju Premijer lige.\nDalje, navedeno je da u drugim klubovima ima manje zaraženih, ali britanski mediji navode da veliki problem postoji u nižim ligama i da su tu klubovi već spremni da zatvore stadione i trening centre.\nU diskusiju se uključio i novi menadžer Vest Bromviča, iskusni Sem Olerdajs, koji je podržao ideju da se sezona suspenduje na dve nedelje ne bi li se sačekalo na promenu okolnosti i eventualni pad broja zaraženih.\n„Ja imam 66 godina i poslednje što mi treba je da zakačim virus. Verovatno bi igrači to prevazišli, ali je teško za nekoga poput mene. Veoma sam zabrinut, kako za sebe, tako i za fudbal. Imali smo jednog pozitivnog ove nedelje. Virus izgleda da se šunja okolo bez obzira na to šta mi radimo. Ako će nam pauza pomoći, onda bi trebalo do da probamo i potom da produžimo sezonu, ako bude bilo potrebe“, rekao je Olerdajs.\nBritanski mediji su preneli i da su inspektori utvrdili veliki broj kršenja protokola u klubovima, što doprinosi ideji o prekidu sezone, kako bi se svi „sabrali“ i poštovali propisana pravila.\nStiv Brus, menadžer Njukasla, takođe se založio za pauzu, tvrdeći da fudbaleri koji su preležali virus ne mogu da se vrate u trenažni proces, zbog čega ima veliki problem sa sastavljanjem tima.\nPremijer liga i dalje veruje da će sve utakmice zakazane za period od 1. do 4. januara biti odigrane, iako je velika verovatnoća da u narednim danima bude još slučajeva zaraze.\nVredi istaći da je planirano da u prva četiri dana 2021. godine bude odigrano 17. kolo – svih deset utakmica.\nPremijer liga, 17. kolo\n13.30 Totenhem – Lids\n18.30 Brajton – Vulvs\n17.30 Čelsi – Mančester siti\nvirus korona, Lige petice, Premijer liga


Delegacija EU u BiH pozdravila usvajanje izmjena Zakona o krivičnom postupku @ StartBiH.ba\nDelegacija EU u BiH pozdravila usvajanje izmjena Zakona o krivičnom postupku\nDelegacija Evropske unije/Ured specijalnog predstavnika EU, u suglasju sa šefovima misija zemalja članica u Bosni i Hercegovini, pozdravili su usvajanje izmjena i dopuna Zakona o krivičnom postupku (ZKP) u Domu naroda Bosne i Hercegovine.\n- Današnjim ishodom političke stranke pokazuju spremnost da na osnovu kompromisa donose važne odluke u interesu građana, te da ulažu napore kako bi se provele odluke Ustavnog suda BiH.\nUsvajanje ovog zakona u Predstavničkom domu BiH prije oktobarskih izbora pokazalo bi neophodnu političku volju i predanost Bosne i Hercegovine da djeluje kao kredibilan partner Evropskoj uniji i njenim zemljama članicama u borbi protiv teških krivičnih djela i osiguravanju javne bezbjednosti - saopćeno je iz Delegacije EU u BiH.\nIstiče se da je usklađivanje ZKP-a s međunarodnim i evropskim standardima od ključne važnosti za mogućnosti institucija odgovornih za vladavinu zakona da provode osjetljive istrage i sarađuju s međunarodnim agencijama za provedbu zakona.\n- Ovo je izuzetno važno za daljnji napredak BiH na putu ka EU - navodi se u saopćenju.\nGenjac: Poštovati odluku SAD-a, Nović: Sankcije protiv Špirića političke


Wizz Air uvodi novu liniju iz Tuzle - Pozitiva\nMart 15, 2018 Pozitiva Turizam, Vijesti 0\nVoditeljica odjela korporativnih komunikacija kompanije Wizz Air, Sorina Ratz, istakla je:\n“Veoma smo sretni što danas možemo objaviti našu petnaestu Wizz liniju iz Tuzle za Baden-Baden. Naglašavajući našu posvećenost regionu, radujemo se nastavku uspješnog partnerstva sa Međunarodnim aerodromom Tuzla i dovođenju još više uzbudljivih mogućnosti putovanja koja na najbolji način mogu zadovoljiti potrebe naših kupaca. Naša nova linija omogućit će građanima i građankama BiH pristup jednom veoma popularnom evropskom gradu, bilo za vikend putovanje ili poslovni put, sa cijenom od 29.99 KM (karta u jednom smjeru sa svim uključenim taksama i neobaveznim troškovima). Naša uvijek pristupačna posada priprema toplu dobrodošlicu svim putnicima i putnicama koji se ukrcaju u jednu od najmlađih avio flota u Evropi”.\n“Zadovoljstvo mi je i konstatovati činjenicu da je na krilima te saradnje u prošloj godini putem aerodroma Tuzla prevezeno više od pola miliona putnika. Ovaj zajednički razvojni projekat inicirao je i potrebu za rekonstrukcijom i dogradnjom zgrade putničkog terminala. Radovi na ostvarenju tog cilja su u svom punom jeku, a danas evo imamo priliku predstaviti i budući projekat izgradnje objekta atrijuma sa poslovnim prostorijama, parkingom i vanjskim uređenjem – čime bi se prostor oko terminala efikasno iskoristio i upotpunila ponuda svim korisnicima usluga aerodroma Tuzla“.\nNova linija: TUZLA-BADEN BADEN\nPrvi let: 18. juni 2018.\nRed letenja: Dva puta sedmično, ponedjeljak i petak


Crnadak: Dodijeljeno 9,5 miliona KM za most na Savi – mojKontakt portal – Radio Televizija Kontakt\nCrnadak: Preduzeti mjere zbog nepostojećeg Predstavništva RS u Izraelu\nSavjet ministara dodijelio je 9.425.790 KM za izgradnju međudržavnog mosta Gradiška, na auto-putu Banjaluka-Gradiška-Okučani, izjavio je ministar inostranih poslova BiH Igor Crnadak.\n“Svoj dio sredstava BiH, odnosno Republika Srpska je odavno obezbijedila i sada čekamo Hrvatsku da završi procedure u vezi sa eksproprijacijom zemljišta i raspisivanjem tendera za radove. Nadam se da će to završiti u skorije vrijeme”, rekao je Crnadak, koji je i potpredsjednik PDP-a.\nOn je u pisanoj izjavi pojasnio da su ova sredstva unaprijed isplanirana na osnovu dodijeljene dozvole za univerzalne mobilne telekomunikacione sisteme u 2015. godini u iznosu 17.602.470 KM, od čega se 14.962.099 KM ili 85 odsto usmjerava na finansiranje pripreme i izgradnju drumske infrastrukture.\nCrnadak je naveo da je BiH obezbijedila i udio u finansiranju pripreme i izgradnje graničnog prelaza na auto-putu Banjaluka-Gradiška i dva granična prelaza na auto-putu na Koridoru “Pet-ce” za šta je izdvojeno 138.874 KM.\n“Most kod Gradiške će biti od ključnog značaja za razvoj Banjaluke, ali cijelog zapadnog dijela Republike Srpske jer tako dobijamo direktnu povezanost sa mrežom auto-puteva EU”, pojasnio je Crnadak, javlja Srna.\n“Ako te zaboravim”: Poslušajte novu pjesmu Sergeja Ćetkovića


Apel građanima da ne seku i ne kradu zaštitnu ogradu – Info Centar Juga\nApel građanima da ne seku i ne kradu zaštitnu ogradu\nMinistarstvo građevinarstva, saobraćaja i infrastrukture Vlade Republike Srbije apeluje na sve građane Srbije, naročito na one koji koriste novi i najsavremeniji autoput u Srbiji – od Ljiga do Preljine, ali i na one koji žive pored te saobraćajnice, da ne seku i ne kradu zaštitnu ogradu jer tako ugrožavaju bezbednost svih učesnika u saobraćaju.\nU saopštenju se navodi da je na autoputu od Ljiga do Preljine za deset dana, od kada je otvoren, već ukradeno približno 2.000 metara (dva kilometra) zaštitne ograde duž puta, kao i 20 poklopaca za šahtove.\nKrađe su odmah prijavljene policiji, koja sprovodi istragu i traga za počiniocima.\nZbog krađe zaštitne ograde nedavno je došlo do udesa kada je automobil naleteo na srndaća koji je istrčao na autoput, a samo pukom srećom niko od građana nije stradao.\nUpozoravamo sve građane na to da je autoput pokriven sa 150 bezbednosnih kamera i da će svi oni koji budu krali i uništavali zaštitnu imovinu duž autoputa biti procesuirani pod optužbom za teško ugrožavanje bezbednosti saobraćaja, navodi se u apelu.\nKrkobabić: "Sa 56 vrhunskih lekara i najsavremenijom opremom Niška banja radi u punom kapacitetu"\nOdržana Izložba suvenira i turističkih publikacija a nagrađeni su…\nFormiran Gradski odbor SNS Niš\nSutra do 9°C a do kraja nedelje čak 14°C\nU Lebanu maloprodajni objekti jutros otvoreni na vreme, primećen veći broj penzionera u odnosu na prošlu nedelju\nPlavi paviljon se priprema za pakovanje i distribuciju 27.253 paketa\nLeskovac: Kolo srpskih sestara i u vanrednom stanju pokazuje humanost na delu


source.ba | Bosanac i Kosovar osumnjičeni da su oštetili budžet Crne Gore za 326.000 eura\nŠest osoba uhapšeno zbog trgovine ljudima s Kosova\nKako je saopšteno iz Uprave policije, I.P. ima privremeni boravak u Budvi i ovlašćeno je lice u Monter-ingu, a B.B. je osnivač i izvršni direktor preduzeća, piše CDM.\nOni su, kako se sumnja, sa namjerom izbjegavanja plaćanja poreza i poreskih dažbina, neopravdanim i nedokumentovanim podizanjem novca sa žiro računa prikrili ostvarene prihode tokom 2015, 2016. i 2017. godine, odnosno prilive novčanih sredstava na žiro račun preduzeća Monter.ing.\n"Sumnja se da su prikrili relevantne činjenice koje su bitne za utvrđivanje poreskih obaveza, čime su, suprotno pravilima finansijsko knjigovođstvene evidencije i privrednog poslovanja, prikrili i nezakonito prisvojili imovinsku korist", navode u UP.\nKako se sumnja, oni nisu obračunali i prijavili dospjele obaveze za prijavu i plaćanje PDV-a Poreskoj upravi u iznosu od 203.045 eura, kao ni poreze i doprinose na ostala lična primanja od 110.182 eura, te poreze na dobit pravnih lica i poreze na dividende od 13.225 eura, piše CDM.\n"Ukupna šteta prouzrokovana ovim krivičnim djelima po budžet Crne Gore, kako je utvrđeno na osnovu analiza i vještačenja dokumentacije izvršenih u periodu od podnošenja krivične prijave u julu 2017. godine do 14. januara 2019. godine, kada je i podnijet posebni izvještaj, iznosi tačno 326.452 eura", kazali su iz Uprave policije.\nTagovi: KosovoBiHHapsenjePronevjeraCrna Gora


Sistem informatičke bezbednosti predstavlja odabir mera i organizaciju delovanja preduzeća ili organizacije na takav način da su informacioni resursi odgovarajuće zaštićeni sa obzirom na stepen poverljivosti i važnosti za poslovni sistem.\nZa procese i aktivnosti organizacije koji su uključeni u opseg sistema informatičke sigurnosti potrebno je prikupiti informacije o njihovoj kritičnosti i njihovom trenutnom stepenu sigurnosti. Potrebno je analizirati postojeće oblike obrade informacija, sistemske aplikacije, komunikacijske mreže, lokacije sprovođenja aktivnosti i informacionih resursa. Kod uspostavljanja sistema informatičke sigurnosti treba identifikovati ključne zakonske i ostale pravne i ugovorne zahteve te eventualne industrijske i granske standarde.\nSistem informatičke bezbednosti uključuje različita sredstva, tehnička i organizaciona, koja obezbeđuju sigurno rukovanje sa poslovnim i drugim informacijama u preduzeću ili organizaciji. Iz tog razloga veoma je bitno pregledati i nabrojiti procese i njihove prateće aktivnosti, kritičnost pojedinih procesa za organizaciju, sopstvenike procesa, procese koji obezbeđuju ulaz i izlaz iz tih procesa, informatička rešenja koja ih podržavaju i klasifikaciju informacija koje procesi koriste.\nUvođenje sistema informatičke bezbenosti određuje međunarodni standard ISO 27.001 za kojeg preduzeća mogu da sprovedu i sertifikaciju. Sticanje sertifikata i sa tim povezanih mera za obezbeđivanje informatičke sigurnosti je postupak kojeg potvrđuje rukovodstvo preduzeća i spoljni revizor podesnosti sprovedenog programa.\nFirma SETCCE sprovodi celokupan postupak uvođenja sistema informatičke bezbednosti uključujući postupak sticanja sertifikata ISO 27.001. Preduzećima i organizacijama pomažemo da se uspostave i implementiraju odgovarajuće organizacione mere i sprovede analiza praznina i tačaka preklapanja (gap analiza) informatičke podrške za obezbeđivanje sigurnosti informacija. Izrađujemo analizu rizika i potrebnih mera za eliminaciju odnosno ograničenje utvrđenog rizika. Preduzeća i organizacije sa sertifikatom sistema informatičke sigurnosti imaju brojne konkurentske prednosti: interno, sa vidika uređenosti i sigurnosti poslovnih procesa, te spolja, sa vidika uređenosti poslovanja i poverenja u kvalitet usluga i proizvoda.